STOP RATU, NEMIRU I BEZ-UMLJU SVAKE VRSTE! | Blog Vesne Mihajlović\n← SIDA S HIMALAJA I FARMEROV SIN – MOHANDJI\nSAOPSTENJE ZA JAVNOST POVODOM ZAHTEVA MAFIJE ZA USTUPANJE ZIGA GARANCIJE BEZ GMO →\nKoliko je čovečanstvo, na početku druge dekade 21. veka i dalje odvojeno od zdrave svesti, čiste i jasne svesnosti, odnosno otuđeno od svoje istinske suštine/biti/bića, jasno se da sagledavati na primeru toga koje i kakve paradigme (kao temeljni obrasci mišljenja, ponašanja i uopšte svesti) i dan danas vladaju ovim našim svetom/stvarnošću, odnosno našom sopstvenom svešću – i na čemu se to temelji naše aktuelno postojanje, uključujući svu neodgovornost i neozbiljnost odsustva jednog zrelog, dubljeg sagledavanja ili pro-mišljanja onog PRAVOG stanja stvari, odnosno istine i stvarnosti same. Kao prvo, činjenica je da smo MI SAMI (u skladu sa stanjem i „širinom“ svoje sopstvene svesti) ti koji su dali ovlast ovima koji sada rukovode našim svetom/stvarnošću da u skladu sa svojim bolesnim i bez-umnim umovima (uzgred, svaki Um je po svojoj prirodi „bolestan“ i „bezuman“ – ukoliko nije u skladu/harmoniji sa Srcem, odnosno unutarnjom celinom i punoćom Bića!) određuju tokove naše globalne stvarnosti. Dakle konce sopstvene sudbine stavili smo u ruke „nekih“ jadnih, sirotih i nesrećnih duša, koje, usled nepoznanja Istine, pola dana mrze sebe samoga a drugo pola – čitav svet. No uistinu uvek i večito, naravno krajnje nesvesni te činjenice, mrze isključivo – samoga sebe! I tako, mi sami ih uzdižemo da budu to što jesu, da budu tu gde jesu i da čine to što čine: imaju OVLAST od nas – i to sve dotle dok im je dajemo odnosno dok im je ne ukinemo!\nSa druge strane, ukoliko jasno razumemo prave i najdublje uzroke koji jesu u pozadini svega toga, tada smo u stanju konačno i promeniti celokupno stanje i situaciju. U tom smislu, ZNANJE, RAZUMEVANJE, odnosno SVESNOST ISTINE, jeste taj temeljni pokretač celokupne promene, odnosno ta Svetlost koja čini da sve konačno dođe (bude) na „svoje mesto“. A osnovni uzrok svake dis-harmonije jeste: ODSUSTVO LJUBAVI …odnosno odsustvo PERCEPCIJE LJUBAVI – budući ljubav Jeste, uvek i oduvek, a naša „odvojenost“ od nje (koja neminovno uzrokuje dis-harmoniju, bolest, odnosno iz-vitoperenje svesti) nije ništa drugo do odsustvo percepcije istine, odnosno Ljubavi koja Jeste. Mnogi ne shvataju (pa čak ni približno) šta to znači kada se kaže da – Univerzum nije mesto nego stanje – stanje Svesti. I zato ne mogu shvatiti ni puno značenje istine da suštinu tog stanja svesti (Univerzuma samog) čini energija, odnosno stanje energije, koju imenujemo terminom LJUBAV. …Taj termin upotrebljavamo ne zato što je on jedini prikladan ili tačno odgovarajuć stanju koje nastoji o-pisati (jer nije!), već isključivo zbog nedostatka boljeg odnosno našem umu razumljivijeg. Međutim, istina jeste da to stanje, ta energija, jeste i ono što bismo jednakom tačnošću mogli okarakterisati terminom MIR …i terminom SLOBODA, i terminom HARMONIJA, i ISTINA, i ZNANJE, i SREĆA, i BLAŽENSTVO, i CELOVITOST …i PUNOĆA POSTOJANJA. I sve je to jednako tačno ili jednako pogrešno u nastojanju da što je bliže moguće priđemo direktnom i autentičnom opisu odnosno iskustvu tog Stanja; no za nas, i unutar našeg ovo-zemaljskog postojanja, možda najautentičnije „iskustvo“ tog stanja biva nam dostupno dosezanjem tzv. „Unutarnjeg mira“ – koje može biti, i biva, realizovano od strane svakoga od nas ponaosob, u svojoj sopstvenoj nutrini. I upravo TU počiva to „seme“ celokupne alhemije vezane za transformaciju sveta i stvarnosti, odnosno našeg celokupnog postojanja; naše je samo da ga sopstvenom svesnošću (O-svešćavajući ga) „zalijemo“ i „osunčamo“. Potom će se, po automatizmu zakona Univerzuma – Zakona Ljubavi – sve događati i razvijati samo od sebe: onako „kako treba“! Nije moguće pukom silom promeniti niti Obamu, niti Čejnija, ni Kisindžera, ni Kamerona, ni Merkelovu, ni Olanda …niti Rokfelere ili Rotšilde, kao ni bilo koga drugog od tih aktuelnih ovo-zemaljskih „gospodara rata“, a niti njihove „bolesne umove“, jer će na njihovo mesto (kao i uvek do sada) doći neki „drugi“ isti ili posve slični njima. …Osim ako „silom“ ne podrazumevamo samu unutarnju suštinu, odnosno bit delovanja, same Ljubavi (koja je jedina, i istinska, Sila Univerzuma); e u tom slučaju, možemo reći da se odista sve rešava Silom! Uistinu, pošto stvarna, odnosno istinska, „dijagnoza“ njihovog celokupnog mentalno/duhovno/duševnog sklopa glasi odnosno jeste: „HRONIČNO ODSUSTVO (iliti NE-DOSTATAK) LJUBAVI“, tada je i posve jasno, pa ma kako naizgled paradoksalno zvučalo, da je Ljubav JEDINI i istinski Lek za njih. I, kao što se sa mrakom i tamom, odnosno nesvesnošću i neznanjem, ne vredi „boriti“ (jer je to krajnje uzaludno i kontraproduktivno), neophodno je pre svega UNETI SVETLOST u sopstveno postojanje, a tada će ta Svetlost – po onom automatizmu prirode i njenog unutarnjeg Zakona – „iznutra“ otkloniti sve ostale nepravilnosti ma gde one bile i ma kako se očitovale bilo gde u svetu, i to onda kada bude realizovana „kritična masa“ onih koji su „nosioci“, iliti „bakljonoše“, te i takve Svetlosti odnosno Svesnosti. U tom smislu, zaista sve počinje i zavisi od NAS SAMIH – odnosno od našeg sopstvenog Unutarnjeg Mira.\n– Sve naše predstave o svetu/stvarnosti predstavljaju projekcije našeg sopstvenog EGA: naših privrženosti ili odbojnosti, naših Ocena tog sveta …odnosno naših unutarnjih konflikata. Svemu onome za čega prilikom naših posmatranja i odnosa prionemo, mi mu dajemo „pečat“ svoga EGA. Na taj način, kad gledamo drvo mi ne vidimo drvo, već našu sopstvenu „predstavu drveta“ (predstavu „o“ tom drvetu) – a ta predstava nije, kao što nikada ne može ni biti, realna i odgovarajuća istini i stvarnosti onoga što, na taj način, posmatramo. Ta predstava je samo ishod, odnosno rezultat, medjusobne interakcije mnoštva iskustava prethodno pohranjenih u memoriji naše svesti, a kojih uglavnom uopšte nismo svesni, jer su ona duboko pohranjena na ispod-svesnoj razini, čineći samu suštinu naše ličnosti i noseći odgovornost za njen(naš) mentalno-emotivni sklop, odnosno karakter. Sve te predstave, bilo da su pozitivno ili negativno „obojene“, jesu direktan odraz naših sopstvenih slabosti koje um potiskuje u podsvesno kako bi izbegao suočavanje sa njima. …Ako nas (na prim.) iznervira lavež psa u dvorištu, ili galama komšijske dece, mi ćemo svu odgovornost za naš nemir automatski svaliti na te spoljašnje faktore, ostajući u čvrstom ubedjenju da su oni krivci za našu uznemirenost. – To je direktan primer onoga što nam čini sopstveni EGO pri maskiranju pravog traga i uzroka i navodjenju na robovanje zabludi. EGO nas uvek usmerava na zaključak da je nešto „spolja“ odgovorno za naš unutrašnji nemir, medjutim to je zabluda – jer čoveku stabilnog uma nemoguće je poremetiti mir. Čovekov mir, pa samim tim i sreća, nije stvar nikakvog spoljašnjeg „objektiviteta“, nego je to stvar čisto unutrašnje subjektivnosti – tzv. „apsolutne subjektivnosti“; stoga, ako nam nešto poremeti mir, ne treba, da bismo rešili problem, ići nigde dalje od nas samih, jer se pravi uzrok krije upravo tu, u sklopu naše sopstvene ličnosti – u EGU! Kada nas nešto uznemiri, to je znak da je EGO na delu i da smo podlegli zabludi svojih predstava. To podleganje upućuje, generalno, na našu ličnu „slabost“, a pošto jedina, i zaista prava, naša slabost jeste u neznanju, odnosno nerazumevanju, istine i stvarnosti – da bismo je prevazišli, ne smemo se samo-zavaravati tražeći „krivce“ okolo, nego uzrok moramo potražiti u sebi… – moramo ostvariti svesnost onoga što se zaista dešava, „onoga što, zaista, jeste“: – Kada nam se (na prim.) svidi neki predmet ili osoba, treba nam biti jasno da se nama ustvari ne svidja „to“ što gledamo (to što percipiramo) nego nam se svidja („doima“) ono Osećanje (osećaj, stanje svesti) koje se u nama probudi posredstvom toga što vidimo; a mi, gledajući taj objekat (predmet, osobu, pojavu), uistinu ne vidimo „njega“ („to“) nego percipiramo samo svoju sopstvenu „predstavu“ o njemu! Odnosno: NIKADA ne komuniciramo sa stvarnošću, nego uvek samo sa svojim sopstvenim predstavama (o) stvarnosti!!! Te naše predstave jesu iluzija, a takodje su, stoga, iluzorne i sve te impresije koje nam remete naš unutrašnji mir. – Kada nas nešto (na pr.) učini radosnim, možemo da se (istražujući…) zapitamo zbog čega smo to zaista radosni, odnosno šta je pravi uzrok tom našem „uznemirenju“ i da li je ta naša sreća istinska ili samo prividna?! …Ako smo zaista pošteni prema samom sebi, uistinu ćemo otkriti da je ono što nas čini radosnim (baš kao i sve ono što nas čini tužnim i žalosnim) UPRAVO NAŠA SOPSTVENA PREDSTAVA (o tome za šta smo prionuli), pa je, samim tim, iluzorno i samo osećanje izazvano tom predstavom; a što se, pre ili kasnije, i pokaže kao tačno. Pored toga, možemo uvideti da je, uvek, osnovni uzrok svemu tome nerazumevanje istine i stvarnosti, odnosno nepoznavanje samog sebe… – pa otuda, razumljivo, i svi (oni) silni konflikti sa samim sobom. Usled tog, večitog, konflikta mi smo nezadovoljni sobom i svojom situacijom, i nastojimo umaći od toga; samim tim već je aktuelna naša slabost i mi prianjamo za ono što će nam „obezbediti“ (bar po našem očekivanju) utočište od nezadovoljstva. To utočište nalazimo u oseća(n)ju sreće i radosti, koji nam daje iluziju sigurnosti i zadovoljstva samim sobom. Dok, sa druge strane, ako ne uspemo pronaći to „utočište“ tada nas obuzima osećanje depresivnosti, uobražavamo sopstvenu ništavnost… itd. U suštini; i za radost i za tugu važi jedno isto – da su obe suprotnosti, sa svim svojim nivoima ispoljavanja, ipak samo Iluzija, kojoj neizostavno podležemo usled nerazumevanja istine; a ona je sledeća: Sve je besmisleno osim samog MIRA – unutarnji mir je JEDINO ISTINSKO (ISTINITO!) osećanje (stanje) koje možemo spoznati u ovom našem stanju razdvojenosti od Apsoluta. Sve ostalo je iluzija, jer na svetu ne postoji niti jedna jedina stvar, osoba ili situacija koja sama po sebi nosi predispoziciju „plus“ ili „minus“ u odnosu na naše istinsko biće! – To je nepobitna činjenica. …Sve ostalo je samo specifična „opsena“, a spokojstvo duševnog mira je jedino, istinsko, i vrhunsko blaženstvo.\n– „Kraljica Madalsa (jednom davno u Indiji; prim.) načinila je zavet kada se udala da oni koji budu rodjeni iz njene materice više neće ulaziti ni u jednu drugu. Njena deca, zavetovala se Madalsa, neće više morati da se radjaju. Kada bi osetila da je trudna, pričala bi s tim bićem: „Ti si čisto sopstvo, ti si radostan, ti si slobodan, večan, besmrtan, ti si SAT-ĆIT-ANANDA“… Čitala bi budućem detetu lepe knjige, pevala duhovne pesme i nikada nije bila neraspoložena. A kad bi se dete rodilo, kraljica je stavljala u detetovu sobu lepe slike, držala tamo vedre knjige i imala vedre misli u društvu svoga deteta. I prema svoj deci koju je rodila ophodila se na isti način. Oni nikada nisu dobijali igračke u obliku nekakvog oružja, jer ih majka nije pripremala za rat nego za mokšu – potpunu slobodu. Sva deca ovog kraljevskog para postali su svami-ji, i đivan mukte – za života oslobodjeni. Kad bi poodrasli dovoljno, slala bi ih u ašrame i oni su postajali jogiji i rišiji – mudraci. Tako je kraljica Madalsa rodila šest sinova od kojih je petoricu već uputila na duhovni put. Kad je najmladji imao pet godina, starija braća već su bila otišla. Tada kralj reče svojoj kraljici: „Molim te, ovo dete nauči nauku vladanja i upravljanja kraljevstvom, tako da i nas dvoje, kada dodje vreme, možemo otići i povući se iz sveta.“ Kraljica je prihvatila kraljevu molbu i svoje šesto dete učila svemu što je potrebno da zna jedan kralj. Tako, kad je dečak napunio sedamnaest godina, kralj mu je predao krunu i kraljevstvo. Kralj i kraljica su mu dali poslednja uputstva i savete i počeli da se spremaju za odlazak u šumu da bi tamo do kraja svojih dana provodili vreme u meditaciji. Kad su se opraštali, sin im reče: „Veoma sam srećan što odlazite da učinite nešto za svoju dušu. Ali možda će se desiti da poželim da podelim sa vama neko svoje osećanje ili da vas nešto upitam. Zato bih voleo da znam kako da vas nadjem.“ „O da, spremila sam ti nešto!“ – kraljica skide prsten sa svoga prsta i pruži ga sinu – „Kad god ti budemo potrebni, kad poželiš da nam se obratiš za savet ili da kažeš nešto, naći ćeš odgovor na unutrašnjoj strani prstena.“ Mladić je uzeo prsten i stavio ga sebi na prst. Majka i otac su ga blagoslovili i otišli. …I pošto u ljudskom životu nisu svi dani jednaki, jednog dana je mladi kralj imao ozbiljnih neprijatnosti i bio je veoma nesrećan. Nije znao šta da radi, pa se setio majčinog prstena. „Pitaću majku.“ – odlučio je. Skinuo je prsten i zavirio. Na njegovoj unutrašnjoj strani je bilo ispisano: „I to će proći!“. Mladi kralj se utešio; ovoj nevolji će doći kraj, neće dugo trajati. Vreme je prošlo i neprijatnosti su iščezle. On je bio izuzetno srećan i pomislio je kako bi njegovi roditelji sigurno bili veoma radosni kad bi to znali. Skinuo je prsten i pogledao unutrašnji krug. – Tamo je već bila poruka: „I to će proći!“ … (preuzeto iz „Iz Tame ka Svetlu“, od Paramhans Sri Mahešvaranande).\nSve je dakle prolazno i, samim tim, iluzorno osim samog MIRA. Sve suprotnosti, sva uznemirenja, su prolaznog karaktera – što će reći: iluzorna. Zbog toga je, umesto traženja utočišta vezivanjem za iluziju, potrebno spoznati istinsku egzistenciju u okrilju unutarnjeg mira. – On je večan: Jeste, uvek je Bio i uvek će Biti. On je uvek „tu“, samo smo mi uglavnom „uznemireni“ ne dajući time sebi ni najmanju šansu da ga percipiramo. Svuda u prirodi takođe vlada apsolutni Mir, jer se on nalazi i u suštini svakog nevremena i nemira: svaki nemir kad-tad prolazi, i onda opet dolazi do izražaja ono što je oduvek „ovde i sada“ odnosno „svugde i uvek“! Upravo unutarnji Mir je ono čemu svako od nas ODUVEK žudi – što je i potpuno razumljivo, jer on predstavlja Prirodno stanje bića. …On je to stanje koje svako od nas non-stop (svakoga trenutka i u bilo kojoj situaciji!) nastoji ostvariti, mada te činjenice, ustvari, ni najmanje nismo svesni: on je ono što narkoman traži u drogi; on je ono što alkoholičar traži u piću; on je ono što gurman traži u ukusnoj hrani; on je ono što avanturisti traže u izazovima; on je ono što kleptoman traži u kradji i zgrtanju stvari; on je ono što „vorkoholik“ traži kroz svoju konstantnu preokupiranost poslom; on je ono što karijeristi traže u svojim ambicijama; on je ono što labilne osobe i „sitne duše“ traže u ličnom eksponiranju; on je ono što razni bludnici traže u svojim perverzijama; on je ono za čim nimfomanka traga u seksu i kroz njega …itd.itd. – jer jedino unutarnji mir je taj koji donosi potpuno ISPUNJENJE. Duševni Mir, a ne zlato, je ono za čim tragaju kopači zlata! – Oni imaju predstavu da će zlato („bogatstvo“) utoliti sve njihove goruće želje, doneti im osećaj ispunjenja i moći, i time osloboditi ih ontološkog straha; odnosno da će ih ono lišiti njihovog konstantnog, životnog, unutrašnjeg nemira. Njihov EGO ih drži u fantastičnoj iluziji da je „zlato“ ono što je „Emiter“ njihove sreće i spokoja, i za čim nužno treba tragati – i na taj način tragično previdjaju pravu istinu, koja se nipošto ne nalazi izvan, nego uvek, i isključivo, unutar sopstvenog bića. Dakle; oni tragaju – ne za zlatom, nego (zapravo i uistinu!) tragaju za svojim MIROM: svojim UNUTARNJIM MIROM! Taj MIR je ono čemu svakog pojedinog trenutka svoga života svi mi konstantno težimo. Zbog težnje za njim mi nastojimo utoliti svoje želje, umaći svojim strahovima, bolovima, neprijatnostima… odnosno žudimo za ispunom onog mračnog bezdana naše svekolike unutarnje ispraznosti. Ceo život konstantno ulažemo napore da kroz „sticanje“ koječega, i realizaciju kojekakvih iluzija, donesemo sebi ispunjenje te Praznine, a potom – shvativši da nam ništa od svega toga (svih tih iluzija), naravno nije ni za pedalj popunilo zjapeći Bezdan, kao i uslovivši svim tim nastojanjima upravo ogromnu količinu „razdvojene“, napete, negativne energije na svojim plećima – žarko želimo svu tu „tamnu“ energiju izbaciti iz sebe i postići, po mogućstvu, „totalno pražnjenje“. Znači; čitava naša egzistencija se, robujući EGU, odvija kao na nekom ogromnom klatnu: prvo, u jednom otklonu, silno žudimo da realizujemo ISPUNJENJE svoga bića, „zatrpavajući“ Prazninu svim i svačim, a potom, u suprotnom otklonu, željni bekstva od tog silnog nagomilanog smeća i tereta („bremena“), žudimo da svoje biće ISPRAZNIMO od sve te napetosti i negativnosti, kojima smo se svesrdno punili ne prepoznajući na vreme mračnu stranu svih tih „sjajnih“ objekata naše pređašnje požude! E, ta „klackalica“ neumitno uzima svoj danak, i uzimaće sve dotle dok ne shvatimo svu dimenziju svoga robovanja besmislu i konačno se, „širom otvorenih očiju“, zauvek ne odreknemo sveg tog fantastičnog ludila. Kada se to jednom konačno i desi, po prvi puta ćemo uvideti da je „ONO“ što smo, u svom neznanju, ranije sagledavali kao Bezdan „apsolutne praznine“, ustvari moćni Okean „apsolutnog ispunjenja“ („svepotencijalnih mogućnosti“); odnosno, konačno shvatamo da se istinski ispunjen može biti jedino samom „PRAZNINOM“ – jer apsolutna Praznina i apsolutna Punoća jesu JEDNO ISTO!!! …Stoga kada smo u duševnom miru, tada obitavamo unutar tog „JEDNOG ISTOG“. Nesvesni te suštinske činjenice, odnosno nesvesni onoga što nam zaista nedostaje, mi ceo svoj život transformišemo u traganje za „nečim“ što nam izmiče uvek kad nam se učini da smo ga „taman“ dosegli – tako da smo večno, naravno isključivo svojom zaslugom, izloženi autentičnim „Tantalovim mukama“. To traganje, zapravo, predstavlja ništa drugo do nastojanje bekstva, i na taj način mi večito: PRODUBLJAVANJEM NEMIRA NASTOJIMO DOSEGNUTI I SPOZNATI MIR (!?!). – A to je toliko nizmeran apsurd, da sam po sebi najviše i najbolje govori o dubini naše, uobičajene, nesvesnosti Istine i Stvarnosti. To za čime zapravo večito tragamo (MIR), jasno je, ne „postoji“, i zbog toga ga ne možemo ni (pro)naći – pa je stoga i samo traganje apsurd! Mir jeste samo POSTOJANJE, i on je ono što jeste (uvek, oduvek i zauvek) kada se eliminiše svaki napor, napetost i nemir. Dakle; pošto je iluzorne prirode sve ono za čim u svojim životima stalno jurimo i za čim tragamo, prvo što moramo učiniti jeste odreći se te svoje večite opsesije, jer se time, zapravo, odričemo robovanja opseni. Time ćemo konačno otvoriti vrata spoznaji da Odričući se – mi se zapravo ne odričemo ničega Realnog, odnosno sebi ne uskraćujemo ama baš ništa zaista bitno, već otpuštajući od sebe iluzije stvaramo „prostor“ da, na njihovom upražnjenom mestu, sagledamo pravu realnost, odnosno ono što oduvek JESTE. Odreći se možemo samo onoga što imamo, a pošto nikada i nismo imali ništa (osim Iluzije!) jasno je da je Put Odricanja: Put Slobode – Put ka istinskom, i potpunom, uživanju života sa svim potencijalima njegove bezgranične egzistencije. Upravo stoga, Jogiji, mudraci, imaju jedno blagotvorno „geslo“: „Odreci se i uživaj!“…\n– „Filozofija insistira na tome da postoji apsolutno zadovoljstvo koje se nikad ne menja. To zadovoljstvo ne mogu biti radosti i uživanja ovog sveta, pa ipak Vedanta pokazuje da je sve što je radosno u ovom svetu samo delić te prave sreće jer je to jedina sreća koja postoji. Svakog trenutka mi zaista uživamo to apsolutno blaženstvo, mada je ono prikriveno, pogrešno protumačeno i iskarikirano. U bilo kom blagoslovu, blaženstvu ili radosti, čak i u sreći lopova koji krade, ispoljava se to apsolutno blaženstvo, ali se ne prepoznaje i pogrešno se tumači zbog raznih spoljašnjih okolnosti. Ali da bismo to razumeli moramo sve iznegirati kako bi se pozitivna strana uopšte pojavila. Moramo se odreći neznanja i svega što je pogrešno da bi nam se istina sama razotkrila. Kada budemo shvatili istinu, stvari kojih smo se u početku odrekli poprimiće novi oblik i formu i pojaviti nam se u novom svetlu. Ali da bismo ih razumeli moramo prethodno doživeti bljesak istine; prvo ih se moramo odreći da bi nam se one vratile kao božanske. Moramo se odreći svih naših mizerija i patnji, svih naših malih zadovoljstava.“… Ako smo shvatili da: Na nas ne utiče istinska stvarnost nego isključivo naše sopstvene predstave o njoj, a koje su kreacije našeg sopstvenog uma (EGA); onda je jasno da smo mi sami (naš um) isključivi kreatori te stvarnosti i tog sveta u kojem živimo, sa kojim smo u neposrednoj interakciji, i koji deluje na nas kao što i mi delujemo na njega: kao što on gradi i stvara nas, tako istovremeno i mi gradimo i stvaramo njega. Prema tome, gledano iz našeg ugla poimanja stvarnosti, EGO je: I onaj koji deluje, i onaj (ono) čime se deluje – kao i onaj (ono) na čega se deluje! Odnosno, mi uistinu živimo (ovako kako živimo) u – SVETU SOPSTVENIH MISLI!!! Da li je sada nešto jasnija ona „fantastična“ spoznaja do koje smo ranije došli a koja nam je predstavila sam Univerzum kao autentičnu tvorevinu energije MISLI?!! Ta „apstrakcija“ je zapravo najviša stvarnost – što već odavno više ne treba da nas zbunjuje, već trebamo samo shvatiti da Paradoks jeste sama suština postojanja; odnosno: Najviša, i apsolutna, Apstrakcija jeste najviša, i apsolutna, Stvarnost! – Sve suprotnosti samo su „naizgled“, a u Apsolutu, odnosno u svetlu istine, one su JEDNO (i) ISTO! Pošto smo uvideli ovu istinu, i shvatili da ono što mi nazivamo „svetom“ i „stvarnošću“ jeste ništa drugo do odraz našeg sopstvenog EGA, sada nam nije teško sasvim jasno sagledati istinu da svet nije ništa „odvojeno“ i „nezavisno“ od MENE, već da smo mi, organski, JEDNO: Ja sam Svet i Svet je Ja! …Tako da – celokupni problem našeg postojanja nije u tome što smo (jer nismo!) „razdvojeni“ od sveta (celine postojanja), već jedino, upravo, i „samo“ u tome što nismo svesni našeg, izvornog i autentičnog, jedinstva i nerazdvoj(e)nosti!!! EGO je taj koji nam stvara predstavu o sopstvenom „ja“, kao konkurenciju onome što nije „ja“. Na taj način nas on „razdvaja“ od našeg istinskog bića, dajući nam takvu svesnost kao da smo zaista razdvojeni. Potom, logičnim sledom stvari, mi svim silama nastojimo izrabljivati „okolni svet“ (uključujući tu i sopstveno telo!), kako bismo obezbedili blagostanje našem „ja“. Pri tome, medjutim, nismo ni najmanje svesni da mi uopšte(!) ne izrabljujemo svet (u svoju korist) već da time izrabljujemo sami sebe – na sopstvenu štetu! Robujući iluziji mi imamo predstavu o svom sopstvenom „ja“ kao zasebnom „ostrvu“ među mnoštvom drugih u zajedničkom, opštem, okeanu. Shodno toj predstavi, mi sebe doživljavamo kao specifičan izolovani entitet, koga odredjeni „prostor“ deli od drugih, isto tako izdvojenih i izolovanih entiteta. – Vodena masa okeana predstavlja prostor koji ta ostrva medjusobno razdvaja, odnosno: okean predstavlja EGO. …Onaj prostor koji mene razdvaja od ostalih jeste ujedno i prostor koji me razdvaja od moje sopstvene suštine – celine postojanja; a to je moj sopstveni EGO. No, iako je taj prostor (okean) jedan, i jednak, za sve, ipak je činjenica da onaj prostor koji, sa moje subjektivne tačke gledišta, mene lično okružuje – predstavlja moj sopstveni razdvajajući faktor: Moj sopstveni „oklop“ je taj koji me razdvaja od sveta i, time, od mene samog. Upravo prianjanje za predstavu o tom „prostoru“ formira mi predstavu o mom sopstvu kao „ostrvu“. I tako, robujući toj iluziji, mi egzistiramo u veoma moćnoj zabludi, koju može razotkriti samo onaj ko počne da prevazilazi, te konačno prevaziđe, svoj sopstveni EGO – svoju sopstvenu predstavu o razdvojenosti, i prostoru koji razdvaja. Onaj ko ne podlegne iluziji – iluziji da je samo ono što se vidi „iznad vode“ jedina i prava istina i stvarnost – taj ostvaruje istinsku svesnost: da je „razdvojenost“ samo iluzorna, a da je istinski, „organski“, oduvek sve u apsolutnom i nerazdvojnom Jedinstvu! Dakle, prevazilaženjem svoga EGA ne postižemo nikakvu „objektivnu“ promenu: okean koji „razdvaja“ je i dalje tu, ostali su, da tako kažemo, i dalje „razdvojeni“ od nas …medjutim – mi od njih više nismo! Ta promena je ustvari čisto „subjektivna“ – apsolutno subjektivna – pa samim tim i apsolutno objektivna, tj. ISTINSKA. Svi smo mi u istoj poziciji, medjutim ono što Prosvetljenu osobu „izdvaja“ od svih ostalih bića u prirodi – onaj Kvalitet zbog kojeg je ona „kruna“ svih živih bića, odnosno vrhunac, i cilj, same Evolucije – jeste ZNANJE: ona ZNA da ona nije razdvojena od celine postojanja, dok ostali to ne znaju! – Znanje je (taj) prosvetljujući faktor: Znanje je Svetlost! Oni koji ne znaju, ti se još uvek, i neprestano, trude da isuše okean ili da bar nekako premoste taj prostor… i u tome su već unapred osudjeni na neuspeh; dok oni koji znaju, jasno uvidjaju da ne postoji ništa što bi uopšte trebalo „premostiti“ ili „isušiti“… – znaju da ODUVEK sve egzistira u nerazdvojnom jedinstvu: znaju ISTINU.\n5 comments on “STOP RATU, NEMIRU I BEZ-UMLJU SVAKE VRSTE!”\n4. septembra 2013. @ 03:55\n4. septembra 2013. @ 12:20\nPODPISUJEM POST U CIJELOSTI, JER BOLJE JE STO GODINA PREGOVARATI NEGO JEDAN DAN RAT VODITI.\n4. septembra 2013. @ 12:44\nКо зна у каквој видео игри и компјутерској симулацији ми живимо и ко све управља са нама?Нећемо ми рат али ето…,неко нам га гадно намеће…Али доћиће и тим ратним играма крај једног дана…\n3. oktobra 2013. @ 12:30\nMa da. A mi jadni ništa nismo krivi. Matriks je samo film.\n11. septembra 2013. @ 10:41\nTekst gde nista ne bih izostavila ili promenila.\nKompletan i totalni sadrzaj onog sto mislim i osecam.\nHvala Vesni za ovaj post.\nMir u nama.


AKO STE PROPUSTILI UTAKMICU, VODITELJKU NEĆETE! Hit uključenje sa stadiona o kojem svi pričaju! (FOTO) | Mondo Portal\nArena sport voditeljka Zerina Patkovic sta je obukla voditeljka Sarajevo Buducnost utakmica\nAKO STE PROPUSTILI UTAKMICU, VODITELJKU NEĆETE! Hit uključenje sa stadiona o kojem svi pričaju! (FOTO) 1 Podeli Podeli na facebook Podeli na twitter Podeli na viber Pošalji na mail\n25.09.2020. / 14:43 14:51\nAutor Dragana Tomašević 25.09.2020. / 14:43 14:51\nRezultat 2:1 za Sarajevo, ali pobedila voditeljka!\nVoditeljka koja se uključila u program Arene Sport postala je Internet hit za samo nekoliko minuta.\nU pitanju je utakmica Sarajeva i Budućnosti, odnosno voditeljka Zerina Patković koja pleni pažnju gledalaca Premijer lige BiH.\nTačnije, kreacija koju je ponela tokom uključenja!\nIzvor: Instagram/zerinapatkovic 1\nIzvor: Instagram/zerinapatkovic 2\nKada ne nosi haljinu zbog koje su i muškarci na Twitteru dali modnu ocenu, izgleda ovako:\nA post shared byZerina Patkovic(@zerinapatkovic) on Sep 20, 2020 at 10:38am PDT\nDa li vam se dopada kako izgleda voditeljka?\n5 kila šminke, plus 10 kila u ovoj jakni... šta li je već... pa dobro je ona to mogla da ponese


Zvjezdan Misimović: Sergej je bio moj idol kada sam počinjao, volim ga i danas – Reprezentacija.ba\n12.11.2021. | 11:14\nZvjezdan Misimović: Sergej je bio moj idol kada sam počinjao, volim ga i danas\nZvjezdan Misimović je u razgovoru za MeridianSportBiH govorio o reprezentaciji\nProslavljeni bosanskohercegovački reprezentativac i sada direktor reprezentacije Zvjezdan Misimović u razgovoru za MeridianSportBH pričao je o nacionalnom timu, svojoj karijeri, Premijer ligi BiH i drugim temama.\nU uvodu je Misimović govorio o svojoj igračkoj karijeri.\n“Bajern je i tad bio među top pet klubova na svijetu i sigurno da su i tad dolazili igrači iz inostranstva i kupovali su već u omladinskom pogonu, tako da je bila veoma velika konkurencija. Ja sam imao dobru generaciju gdje je dosta igrača uspjelo poput Lama, Švajnštajgera i tako dalje. Bio je jedan Berhant Gorkan iz Turske, igrao je malo po turskoj nešto, ali u tim mlađim kategorijama bio je ubjedljivo najbolji, ali nije ni blizu napravio karijeru za koju je obećavao. Bio je period jako drag, zato što je prva titula u istoriji Volfsburga. Mislim da je Bajern zadnjih devet godina osvajao titulu, tako da je to sada dosta teško pored njih, eventualno Dortmund… Ima tu dosta klubova koji ulažu kao što je Lajpcig, ali mislim da je razlika prevelika sada”, kaže Miske pa potom dodaje o vremenu igranja sa Džekom.\n“Znao sam se sa Džekom od ranije iz reprezentacije, kada je igrao u Teplicama. On je jako mlad bio kad je došao, vidjelo se kakav je talenat. Uporno je radio i na kraju napravio fenomenalnu karijeru. Slagali smo se na terenu i van terena, cijela ekipa je bila klapa, što je jako bitno. Grafite i Edin su savršen tandem.”\nNakon karijere, Misimović je bio skaut reprezentacije. Kao i sam rođen u Minhenu, Miske je tražio talente po svijetu koji mogu i žele da nastupaju za Bosnu i Hercegovinu. Kao dva najveća talenta koje je doveo u reprezentaciju, slove Anel Ahmedhodžić i Denis Hadžikadunić.\n“Ima tu dosta zanimljivih igrača iz dijaspore. Hadžikadunić i Ahmedhodžić su se odlučili igrati za nas, ima tu još potencijalnih igrača. Pratimo sve i svako ko želi igrati srcem za Bosnu i Hercegovinu dobrodošao je kod nas. Selektor bira igrače, Savez takođe može da ima svoje vizije, ali one moraju da se uklapaju u viziju selektora” – kazao je Misimović za MeridianSportBiH.\nIzbor selektora Ivajla Peteva bio je jedan od najbitnijih stvari u kojoj je Misimović učestvovao u stvaranju ovog reprezentativnog tima.\n“Ja sam vjerovao u Peteva kao selektora. Malo je ružno dočekan na tu poziciju, ali je za sada radio odličan posao. Još nismo ništa uspjeli, a nadam se da ćemo ovako nastaviti. Što se tiče formacije, prepoznao je kvalitet ekipe i da bolje funkcionišemo u toj formaciji i to čini dobrog trenera.”\nTokom izbora selektora, među drugim kandidatima bio je Sergej Barbarez, a upravo je Misimović bio na strani bugarskog stručnjaka. Nakon toga, mnogi su zamjerili bivšem fudbaleru Volfsburga, što na tu poziciju nije izabrao legendu reprezentativnog dresa.\n“Stvorila se atmosfera, da li treba da bude Bošnjak, Srbin, Hrvat… Po mom mišljenju je bilo da je stranac najbolje rješenje što nema veze sa tim i nije u tim igrama. Ja sam maksimalno profesionalno ušao u taj proces i sve na stranu, Sergej je bio moj idol kad sam krenuo igrati i drugo, dijelili smo svlačionicu. Pokušao sam maksimalno profesionalno gledati to i da odlučim šta je najbolje za reprezentaciju. Da li mi neko to zamjerio ili nije, to je njihov problem. Ja volim Sergeja i dalje, ali sam u tom trenutku odlučio da bi najbolje bilo da Petev preuzme reprezentaciju”, jasan je Misimović.\nIspred Bosne i Hercegovine su dvije odlučujuće utakmice u borbi za drugo mjesto u grupi i baraž za Svjetsko prvenstvo 2022. godine u Kataru. Prvo, u Zenicu 13. novembra dolazi Finska, a potom tri dana kasnije Ukrajina.\n“Imamo dosta mladih igrača i oni su iskustvo stekli kroz ove kvalifikacije i rastemo kao ekipa i atmosfera se dobra stvara. Vidim to po tribini nakon dugo vremena protiv Kazhastana sa strane navijača da je atmosfera dobra. Sad će sigurno biti pun stadion i radujemo se toj prvoj utakmici protiv Finske. Imali smo jako težak period, dugo nismo pobijedili utakmicu, sad se polako vraća ta atmosfera. Nadam se da će stadion biti pun protiv Finske, ali pošto je mlada ekipa da neće biti prevelik pritisak i da će mirne glave ući u tu utakmicu, jedno od dva finala. Uvijek je teško prognozirati, ali Edin nije zabio u zadnje dvije tri utakmice, tako da neka on riješi.”\nNajedi se mekanih g… na!\nZa Peteva je bio upravo kao sto se sad ispostavilo, barem sad za sad. A za Vicu, njega je puno hvalio, a Vico je imo vec par nacionalnih ispada, tipa izbacivanje sudija i nalaganje drasticnih kazna Velezu, iako to nije njegov pos'o, nego komisije. To je isto ko da predsjednik jedne drzave naredi drzavnom sudu da osudi nekog politicara iz opozicije….\nA jesmo li uopste imali izbora, red je bio na preds iz RS, nije ni u RS bilo drugih opcija


LG G6 najbolji telefon MWC 2017 | Tech | Uređaji\nNajbolji telefon najvećeg Sajma mobilnih uređaja | Smartlife RS\nNajbolji telefon najvećeg Sajma mobilnih uređaja 0 Podeli Podeli na facebook Podeli na twitter Podeli na viber Pošalji na mail\nNajbolji telefon najvećeg Sajma mobilnih uređaja\n06.03.2017. / 20:00\nNe, nije Nokia 3310 TOP telefon proteklog Mobile WorldCongress-a 2017 u Barseloni. Upoznali smo jedan bolji!\nMobile World Congress je iza nas i ostaće upamćen po tri stvari:\n- Povratak Nokia telefona\n- Izostanak Samsung Galaxy S premijere i\n- Neverovatan broj premijera!\nVideli smo prvu digitalno-drvenu olovku, saznali smo da Nokia 3310 nije kao što je nekad bila, slikali prvi LED smartfon koji je i modularan, prisustvovali smo premijerama Huawei P10, Lenovo Moto G5, Nokia Android telefona i uradili još mnogo stvari.\nSony nam je prikazao ekskluzivno svoj nekomercijalni i sa još uvek nezavršenim softverom Xperia XZ Premium telefon, a Samsung nas je poveo „iza kulisa“, gde smo saznali sve što je moglo da se sazna o novim Galaxy Tab i Book tabletima, virtuelnoj realnosti i poslovnoj primeni Samsung rešenja.\nLG G6 premijera ua Barseloni, MWC17.\nIpak, samo jedan može biti najbolji i ove godine to je LG G6!\nLG G6 je potpuni zaokret u odnosu na LG G5 smartfon - nema modularnosti, oblik je promenjen, ekran potpuno drugačiji i baterija nije izmenjiva tj. jeste, ali nije dostupna korisniku. Ono što je najvažnije, LG je priznao da je pogrešio sa rešenjima koja je primenio na LG G5, a daćemo im „vetar u leđa“ i zbog povratka na srpsko tržište. LG G6 je telefon koji je izrađen potpuno ispočetka i donosi najviše novih opcija, koje su dostupne i nama, u Srbiji i regionu.\nSjajan dan i za LG G4 korisnike - stiže Nougat!\nDomaćim kupcima će biti drago da čuju i da će neke od najznačajnijih opcija LG G6, kakve su napredne opcije Full Vision ekrana, moći da koriste i u Srbiji, jer i kod nas rade Netflix i Amazon Prime, koji nude nove sadržaje, koje G6 podržava (Dolby Vision, HDR 10).\nUkratko, zašto je LG G6 najbolji telefon MWC17 sajma:\nNaš izbor poklapa se sa izborom stranih IT medija, koji su poslednjeg dana MWC sajma dodelili preko 30 nagrada upravo modelu LG G6\n- Unapređen dizajn, Gorilla Glass staklo sa obe strane\n- Telefon lako staje u ruku\n- Novi modovi fotkanja (kvadrati, GIF)\n- Redizajniran UX 6.0 LG UI i\n- Dual kamera sa OIS 2.0 opcijom.\nČekamo da LG G6 stigne u Srbiju, pa da damo i konačan sud o ovom telefonu, koji će se uskoro naći u prodaji širom sveta (prema nezvaničnim informacijama u martu).


Danas je ponedeljak, 12. avgust\nDanašnji datum se od 2000. godine obeležava kao Međunardni dan mladih, sa ciljem skretanja pažnje na probleme, kulturna i pravna pitanja učenika, omladine i studenata.\nU toku jučerašnjeg dana u kikindskom porodilištu rođeni su devojčica i dečak.\nUrgentne ekipe za hitnu medicinsku pomoć Kikinda u toku jučerašnjeg dana intervenisale su 43 puta, 27 intervencija bilo je na poziv pacijenata, dok je u ambulanti obavljeno 16 pregleda.\nNa teritoriji Severnobanatskog okruga u toku proteklog vikenda registrovano je 8 saobraćajnih nezgoda, 4 na teritoriji Kikinde, 2 u Kanjiži i 2 u Senti. U pomenutim nezgodama dva lica su zadobila lake telesne povrede.\nProteklog vikenda u Banatskoj Topoli, u okviru obeležavanja Dana sela, održan je 11. po redu “Topolski kotlić“, takmičenje u kuvanju riblje čorbe. Nadmetalo se oko 30 ekipa, a prvo mesto pripalo je kikindskom timu “Autoprevoznik Terek“.\nTribina o vegetarijanskoj ishrani:\nInstitut za medicinska istraživanja iz Beograda, UG „Zdravlje na dlanu“ iz Kikinde i novosadsko udruženje „Ritam zdravlja“, u sredu, 14. avgusta u dvorištu Narodne biblioteke „Jovan Popović“ organizuju tribinu pod nazivom „Biljna ishrana – trend ili izbor budućnosti“. Predavači će biti dr Jelena Milešević, dr Tatjana Jezdimirović i dr Goran Abraham. Početak je u 18 sati.\nNa repertoaru letnjeg bioskopa u Bibiloteci u četvrtak, 15. avgusta biće animirani film „Mali princ“. Početak projekcije je u 21 sat, ulaz je besplatan.\nZvanični srednji kurs dinara danas iznosi 117,68 dinara za jedan evro, što je njegova nova najveća vrednost u ovoj godini, objavila je Narodna banka Srbije.\nI danas sunčano i vrlo toplo. Najviša temperatura u Kikindi biće 37 stepeni.\nBiometeorološke prilike uticaće nepovolјno na većinu hronično obolelih, a naročito na kardiovaskularne bolesnike. Osećaj umora, glavobolјa i pad koncentracije su moguće meteoropatske reakcije. Preporučuje se izbegavanje dužeg izlaganja suncu, smanjenje fizičkih napora, kao i adekvatna zaštita od UV zračenja. U saobraćaju je neophodna povećana pažnja.\nINFO GRAD KIKINDA, 11. avgust\nAnimirani film „Mali princ“ u četvrtak u Biblioteci


Beograd: 400 ujeda pasa mesečno... Pasa lutalica u poslednje vreme u Beogradu ima mnogo, a napadi na građane prestonice skoro su svakodnevni. Koliko je problem veliki, pokazuje i podatak Klinike za infektivne i tropske bolesti da se mesečno za pomoć ovoj ustanovi obrati preko 400 ljudi. 31. avgust 2009. | 16:53 | Izvor: B92 Beograd se već duže suočava sa čoporima pasa lutalica. Prema podacima nadležnih, 400 ljudi se mesečno u Beogradu obrati za pomoć nakon ujeda pasa.Pasa lutalica u poslednje vreme u Beogradu ima ...


Željko Cvijetić na pet Interpolovih potjernica\nKo je vođa kriminalaca uhapšenih u akciji “Kavala”\nPiše: E. D. A. 11.09.2014 | 17:28\nU akciji “Kavala”, koju su, prema nalogu Tužilaštva BiH, zajednički provele Federalna uprava policije i Ministarstvo unutrašnjih poslova Republike Srpske, prije tri dana razbijena je organizirana grupa kriminalaca, koja se sumnjiči za krađu i šverc skupocjenih vozila, radnih mašina, šverc ljudima, drogom i cigaretama.\nMeđu uhapšenima je i Tuzlak Željko Cvijetić, neprikosnoveni vođa ove grupe, koji je, prema tvrdnjama izvora bliskih policiji, više od 10 godina držao konce u svojim rukama. Cvijetić je, saznajemo, svih ovih godina živio u Tuzli, odakle je komandovao radom svojih “zaposlenika”, koji su, najčešće u Njemačkoj i Austriji, krali skupocjene radne mašine i putnička vozila te ih, uz falsificiranu dokumentaciju, dovozili u BiH, gdje su ih prodavali kao legalno uvezenu robu.\nZahtjev državnog tužilaštva Austrije\n- I lokalna policija, i Državna agencija za istrage i zaštitu, i Tužilaštvo znali su čime se bavi Željko Cvijetić. Poznato je da je za njim od 2001. do danas raspisano najmanje pet Interpolovih potjernica i da ga niko zbog toga nije ni hapsio ni privodio. Švercovao je ljude, drogu, cigarete, ali niko ništa. Pa 2003. uhvaćen je sa 7.750 šteka cigareta u Hrvatskoj zbog čega je osuđen na četiri godine zatvora, ali u zatvor nikad nije otišao – tvrdi “Avazov” izvor, koji je, zbog težine samog slučaja, molio da ostane anoniman.\nNaš izvor navodi da je državno tužilaštvo Austrije još 2011. tražilo od Tužilaštva BiH da preuzme slučaj Željka Cvijetića, ali da se to do prije tri dana nije dogodilo. Kaže da je jedan broj Cvijetićevih saradnika već uhapšen u Austriji i Njemačkoj i da su tamo na izdržavanju višegodišnje zatvorske kazne.\n- Cvijetićeva grupa djelovala je kao dobro organizirana firma. Uglavnom, njegovi potčinjeni odlazili bi u Evropu, gdje bi otvarali građevinske firme i ubrzo od tamošnjih lokalnih firmi unajmljivali skupocjene radne mašine. Odmah bi te mašine prijavljivali kao ukradene, a oni bi ih u međuvremenu, na osnovu falsificirane dokumentacije, dovozili u BiH i tu ih prodavali lokalnim građevinskim firmama ili privatnim licima. Tako su radili i sa skupocjenim vozilima. Samo u jednoj Interpolovoj potjernici Cvijetić se sumnjiči za krađu od više od 400.000 eura vrijednih mašina i putničkih vozila – navodi naš sagovornik, pokazujući obimnu dokumentaciju koju posjeduje o višegodišnjem djelovanju Željka Cvijetića.\nKoga je sve Cvijetić uvukao u svoje kriminalno kolo, još se ne zna, ali naš izvor navodi da je ovaj Tuzlak imao saradnike i pomagače u mnogim državnim službama, za koje očekuje da će vrlo brzo biti otkriveni i poslati pred sud.\nNaš izvor posjeduje i bankovne izvode, gdje se vidi kako je i kada Cvijetić svojim kriminalcima na terenu slao novac kako za njihove privatne potrebe, tako i za finansiranje otvaranja firmi po Njemačkoj i Austriji.\n- Nijedna radna mašina, kao ni putničko vozilo, skupocjeni muzički instrumenti i druge robe koje je grupa Željka Cvijetića krala po Evropi, nisu mogli prijeći granicu BiH a da nije bilo direktne zasluge domaćih carinika - tvrdi naš sagovornik.


Renoviran Spomen dom 12. narodnooslobodilačke udarne brigade u Vojlovici - ePancevo\nSpomen dom 12. narodnooslobodilačke udarne brigade u Vojlovici, izgrađen 1984. godine, renoviran je u poslednjih par meseci. Izvedeni su građevinsko-zanatski, krovni, unutrašnji i termomašinski radovi.\nOd dana izgradnje na predmetnom objektu nisu izvođeni značajni radovi na tekućem održavanju, što je dovelo do oštećenja samog objekta. Krovna konstrukcija je na nekoliko mesta oštećena pa je, zbog toga, prilikom padavina dolazilo do prokišnjavanja. Usled prokišnjavanja pojavila su se i veća oštećenja u samoj unutrašnjosti objekta, kaže Maja Vitman gradska menadžerka.\nTakođe, objekat je ostao bez grejanja, onog trenutka kada je HIP Azotara prestala sa radom, s obzirom da je grejanje celog kompleksa (ambulanta, apoteka, pošta, spomen dom) bilo centralizovano iz toplane HIP Azotara. Deo mesne zajednice koji je tema radova, dobiće grejanje ove zime, posle dugog niza godina.


Tragedija na fudbalskom terenu u Oreškovici, kraj Petrovca na Mlavi: Igrač preminuo na terenu! - SPORTSKI ŽURNAL\nTragedija na fudbalskom terenu u Oreškovici, kraj Petrovca na Mlavi: Igrač preminuo na terenu!\nSlaviša Miletić je bio poznato ime u fudbalskim krugovima Braničevskog okruga\nPo rečima očevidaca, Miletiću je pozlilo u 30. minutu, pri rezultatu 0:0. Na terenu su igrači pokušavali da mu pomognu, ali bezuspešno, kad je stigla hitna pomoć konstatovana je smrt.\nSlaviša Miletić bio je i uspešan privrednik i vlasnik firme.


Collision 2019 premašio sva očekivanja! - PORTAL\nCollision 2019 premašio sva očekivanja!\nSVET – Konferencija najbrže rastućih tehnologija u Severnoj Americi – Collision, koja se ove godine prvi put održava u Torontu od 20. do 23. maja, zvanično je saopštila da su premašena sva očekivanja i da su sva mesta rasprodata.\nKako su saopštili, očekuju sedam puta veći broj učesnika nego na konferenciji Collision 2018, koja je prošle godine održana u Nju Orleansu. Ovogodišnji Collision takođe donosi dvostruko više govornika, startupa i investitora u odnosu na prošlogodišnju konferenciju.\n„Kanadi nedostaju ovakvi događaji i to možemo videti na osnovu nivoa interesovanja već prve godine od kako smo događaj preselili iz SAD-a. Prevazišli smo sva očekivanja, posebno sa spiskom govornika koji će se ove godine pojaviti na konferenciji, novim stejdževima, kao i drugim iznenađenjima koji nas očekuju u maju u Torontu“, rekao je Paddy Cosgrave, osnivač i CEO, Web Summita.\nCollision je u Toronto privukao velike međunarodne kompanije, poput AWS, Airbnb, Microsoft, Cisco, Stripe i Slack, KPMG, Volvo, Siemens i Johnson&Johnson. Više informacija o Collision 2019 pogledajte ovde.\nWeb Summit koji se ove godine održava od 4. do 7. novembra u Lisabonu, već je objavio spisak prvih 200 govornika a možete ih pogledati ovde.\nPriredio: Vuk Mitić\nTekst objavio: UrednikDatum: 02.05.2019, 07:35 06.05.2019


Semiotički aspekti u analizi reklamnih poruka za automobile | FFOS-repository\nJozić, I. (2013). Semiotički aspekti u analizi reklamnih poruka za automobile. Jezikoslovlje, 14. (1), 161-195. Retrieved from https://urn.nsk.hr/urn:nbn:hr:142:489860\nJozić, Ivana. "Semiotički aspekti u analizi reklamnih poruka za automobile." Jezikoslovlje, vol. 14, no. 1, 2013, pp. 161-195. https://urn.nsk.hr/urn:nbn:hr:142:489860\nJozić, Ivana. "Semiotički aspekti u analizi reklamnih poruka za automobile." Jezikoslovlje 14, no. 1 (2013): 161-195. https://urn.nsk.hr/urn:nbn:hr:142:489860\nJozić, I. (2013) 'Semiotički aspekti u analizi reklamnih poruka za automobile', Jezikoslovlje, 14(1), pp. 161-195. Available at: https://urn.nsk.hr/urn:nbn:hr:142:489860 (Accessed 27 November 2021)\nJozić I. Semiotički aspekti u analizi reklamnih poruka za automobile. Jezikoslovlje [Internet]. 2013 May 24 [cited 2021 November 27];14(1):161-195. Available at: https://urn.nsk.hr/urn:nbn:hr:142:489860\nI. Jozić, "Semiotički aspekti u analizi reklamnih poruka za automobile", Jezikoslovlje, vol. 14, no. 1, pp. 161-195, May 2013. [Online]. Available at: https://urn.nsk.hr/urn:nbn:hr:142:489860. [Accessed: 27 November 2021]\nCite this item: https://urn.nsk.hr/urn:nbn:hr:142:489860\nTitle (croatian) Semiotički aspekti u analizi reklamnih poruka za automobile\nTitle (english) Semiotic aspects in the analysis of car advertisments\nNumbering vol. 14, no. 1, pp. 161-195\nDocument URL http://hrcak.srce.hr/103363\nCreated on 2017-09-13 09:32:39


Oleu nije bio ni na klupi: Fonsu-Mensah u Leverkuzenu - Sportklub\nOleu nije bio ni na klupi: Fonsu-Mensah u Leverkuzenu\nPremier League Autor:Milan Stojiljković13. jan. 202122:411 komentar\nDosadašnji fudbaler Mančester Junajteda Timoti Fonsu-Mensah potpisao je ugovor sa Bajerom iz Leverkuzena.\nHolandski reprezentativni fudbaler ove sezone odigrao je samo jedan meč u Premijer ligi i to u prvom kolu u porazu od Kristala Palasa 1:3 na Old Trafordu. Ujedno, to mu je bio prvi start još od 2017. godine.\nPogba: Moramo da ostanemo mirni, važan je momenat\nMeđutim, posle toga Ole Gunar Solskjer više nije računao na 23-godišnjeg defanzivca u mečevima Premijer ligi čak ni na klupi za rezervne igrače. Ukupno je na 17 utakmica samo tri puta bio u protokolu. Tokom sezone upisao je još samo dva meča u Ligi šampiona.\nZato i ne čudi što je prihvatio ponudu Bajera iz Leverkuzena. Nije objavljeno koliko iznosi transfer, ali se očekuje da bude pojačanje za trećeplasirani tim Bundeslige.\nFonsu-Mensah je na Old Traford došao još 2014. iz Ajaksove škole fudbala, ali je ukupno odigrao samo 30 utakmica u dresu Mančester Junajteda. Jedno vreme bio je na pozajmici u Fulamu i Kristal Palasu.\nBayer Leverkusenfudbalski transferiManchester UnitedTimothy Fosu-Mensahtransferi\nSolšer poslao jasnu poruku: Želimo trofej


Premijer Kadrija Hodžić primio u posjetu predstavnike UG Manevarac – Glas TK\nPremijer Kadrija Hodžić primio u posjetu predstavnike UG Manevarac\nPredstavnike Udruženja građana demobilisanih policajaca 1992-1995 godine “Manevarac” primio je premijer Tuzlanskog kantona Kadrija Hodžić. Premijer Hodžić je izrazio podršku radu i ciljevima koordinaciji boraca čiji su visoko moralni i časni članovi prvi ustali u odbranu zemlje.\nPredstavnici Udruženja, čiji su članovi bivši pripadnici manevarskih jedinica i ratnih policijskih stanica upoznali su premijera Hodžića sa brojnim problemima sa kojima se susreću borci i članovi njihovih porodica prilikom ostvarivanja njihovih prava.\nNa sastanku je bilo govora i o poteškoćama kada je u pitanju primjena postojećih pravilnika iz ove\nPremijer Hodžić je iskazao spremnost za uspostavljanje buduće saradnje i pomoći u daljnem radu.\nPrevious Post: Gradonačelnik Tuzle, Jasmin Imamović uputio čestitku povodom katoličkog praznika Uskrsa\nNext Post: Udruženje policije „Manevarac“ Tuzla bogatim programom obilježava 4. april


Njihalice za bebeKids II BS ljuljaška/ležaljka Zoo 60025 SKU60025Budite prvi koji će oceniti ovaj proizvodBrz pregled- Ljuljaška sa vibracijom\n- Namenjeno od uzrasta 0+\n- Maximalna težina do 9 kg\n- Težina ljuljaške 2.5 kgDostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.\n5.579 din Pošalji email prijatelju\n- Ljuljaška sa vibracijom\n- Težina ljuljaške 2.5 kgTagovi proizvoda\n5.988 din Posteljina Paw patrol PT20052\n2.448 din Chicco ležaljka Hoopla natural - maslinasto zelena\n10.590 din Hauck prenosivi krevetac Dream n Play Water blue\n5.790 din Peg Perego hranilica Prima Pappa zero 3 Tucano P3510041574\n15.999 din Chicco ležaljka Easy relax baby green zelena\n6.150 din Bertoni posteljina set Happy Violet Bunnies 20051130000\n4.250 din Nuna Nai jastuče za dečiji krevetac - bela\n1.590 din Hauck hranilica Mac Baby Animals\n6.590 din Lorelli Bertoni ogradica Play grey girl 10080051624\n6.599 din Kids II ing ljuljaška/ležaljka Brighton SKU60398\n11.399 din InfoO namaKontaktMoj nalogIstorija poručivanjaNapredna pretragaKontakt Adresa:Maršala Tita 206,11272, Dobanovci, Srbija Telefon:(011) 635 8440 Email:prodaja@takolako.com Radno vreme:radnim danima 08-18h,subotom 09-15hKako kupovatiReklamacijeCenovnik dostaveKako poručiti?Corner ShopZaštita privatnostiSve kategorijePriznanja


Misteriozni nestanak Gabi Petito: Telo devojke pronađeno u šumi, verenik nestao\nSvet Autor:Anđela Krstovic20. sep. 202116:45 > 16:54\nFoto: TNS/ABACA / Abaca Press / Profimedia\nSlučaj misterioznog nestanka devojke šokirao je Ameriku, a sada su stigle tragične vesti. Gabi Petito, za kojom se traga od 11. septembra, pronađena je mrtva u nacionalnom parku Grand Teton u Vajomingu.\nFBI je saopštio da je pronađeno telo nestale Gabi, i da će obdukcija biti izvršena u utorak, kako bi se utvrdile okolnosti njene smrti. Ona je proglašena nestalom 11. septembra, a poslednji put je viđena 24. avgusta sa verenikom Brajanom Londrijem, koji je sam vratio sa kampovanja na kom su bili.\nSumnju porodice i policije izazvala je činjenica da Brajan nije želeo da sarađuje i ispriča šta se dogodilo tokom kampovanja.\nFoto: Octavio Jones / Getty images / Profimedia\nFBI navodi da je Gabino telo pronađeno u nacionalnom parku, „u skladu sa opisom njenog verenika“, ali potpuna forenzička identifikacija tela tek treba da bude završena.\nČarls Džons, viši agent FBi Denver, obavestio je javnost o tragičnim vestima, ali nije želeo da otkriva kako je njeno telo pronađeno.\nDžozef Petit, otac nastradale Gabi, kaže je da je njegova ćerka promenila svet.\n„Kao što svaki roditelj može da vam potvrdi, ovo je jako teško vreme za porodicu i prijatelje. Molimo vas da poštujete našu privatnost i pustite nas da oplačemo našu voljenu Gabi“.\nRičard Benson, advokat porodice Petit, zahvalio se timovima za sprovođenje zakona, kao i onima koji su učestvovali u potrazi na naporima da pronađu nestalu dvadesetogodišnjakinju.\n„Vaš neumorni rad i odlučnost pomogli su Gabi, makar na ovaj način, vrati roditeljima“, rekao je Brenson i dodao: „Večno smo vam zahvalni“.\nGrad od 24 miliona ljudi u borbi sa poplavama: Preti mu nestanak do kraja veka\nItalija: Dnevno nestane 21 dete, manje od polovine nađeno\nVerenik u bekstvu, policija odustala od potrage\nVerenik nastradale devojke, Brajan Londri, pobeogao je od kuće i odbio saradnju sa policijom. FBI je pretražio njegovo sklonište na Floridi, međutim, nikakvi tragovi nisu pronađeni. Javnost smatra da je policija ispustila krucijalnu šansu u ovom predmetu, jer je Londri „pušten da pobegne“.\nNa pitanje zašto nisu odmah pozvali Londrija na ispitivanje, portparol policijske uprave Severne luke Džoš Tejlor, rekao je da policijska uprava nema ovlašćenja da sama izvrši pretres.\n„Ne vidim kako bi neko bez svih činjenica u ovom slučaju mogao doći do razumnog zaključka i mišljenja o tom pitanju“, rekao je Tejor u svoju odbranu.\nStručnjaci za nestale osobe naglasili su da, iako verovatno nije bilo dovoljno dokaza da se Londri privede na ispitivanje ili da se dobije nalog za pretres, istražitelji su načinili nekoliko „pogrešnih koraka“ tokom čitavog procesa.\n„Uvek morate da pokušate da napravite slučaj, a ako to znači nadzor da vidite gde ide ili šta radi … onda to učinite“, prokomentarisao je penzionisani policajac iz Njujorka. „Ne treba vam nalog za pretres da biste nekoga pregledali.“\nSada se istražitelji suočavaju sa kritikama zbog načina na koji su vodili slučaj, a mnogi kažu da su Londriju vlasti dozvolile da im „promakne kroz prste“ jer ga nisu nadzirale.\nAmerikaGabi PetitGabi Petitomisterijanestanak


Iako je njegov tim imao rezultatsku prednost, koju je Rivera doneo u 74. minutu, El Pibe nije mogao miran. U 92. minutu meča rešio je da on bude glavna zvezda večeri, pa se najpre posvađao sa protivničkim trenerom Alfonsom Sosom, jer je smatrao da je bio penal za njegov tim.\nDiscusión y expulsión de Maradona\nTo nije bio kraj, nakon što je isključen zbog ovakvog poteza, dok je izlazio sa terena, Maradona je prvo aplaudirao navijačima, a kada je dobio ovacije celog stadiona, onda je počeo da ljubi travu, pleše i da se krsti. Nakon dva minuta preformansa, popularni El Pibe je napustio stadion.\nRevanš meč ova dva kluba je 3. decembra. To je velika šansa za Dorados i Maradonu da ostvare istorijski uspeh i uđu u elitno takmičenje u Meksiku.


Policija vraća migrante u kamp Trnovi\n* Policija vraća migrante u kamp Trnovi\nOko 200 migranata koji su danas pokušali preći državnu granicu na graničnom prijelazu prema Hrvatskoj Maljevac, vraćaju se u skupinama prema kampu Trnovi u Velikoj Kladuši, gdje su smješteni, potvrđeno je iz MUP-a USK-a.\nMigrante su u 12:35 sati zaustavili pripadnici Ministarstva unutrašnjih poslova Unsko-sanskog kantona, u neposrednoj blizini graničnog prijelaza.\n"Magistralni put M-4.2 je bio blokiran, ali se saobraćaj odvijao obilaznicom, dok sami granični prijelaz nije bio blokiran. Prema posljednjim informacijama sa terena, migranti se, uz pratnju policije, polako u grupama vraćaju prema kampu Trnovi gdje su i bili smješteni", kazala je Snežana Galić, glasnogovornica MUP-a USK-a.\nNa graničnom prijelazu su bili angažovani pripadnici MUP-a USK, Granične policije BiH, Granične policije Republike Hrvatske, a teren je nadlijetao i helikoper.\nIz Granične policije BiH potvrdili su da se s migrantima, koji su se nalazili na udaljenosti od 200 metara od graničnog prijelaza, odvijali pregovori s ciljem njihovog udaljavanja od graničnog prijelaza.\nGotovo istovremeno, veća skupina migrantskih porodica sa djecom, iz za sada nepoznatih razloga, krenula je iz hotela "Sedra", gdje su inače smješteni, prema graničnom prijelazu Izačić kod Bihaća, potvrdili su iz Granične policije BiH.\n"Grupa od 70 do 80 migranata iz hotela 'Sedra' kreće se prema Međunarodnom graničnom prijelazu Izačić", kazali su iz Granične policije.\nPrema podacima MUP-a USK, u grupi se, pak, nalazi 89 osoba, roditelja sa djecom.\n"Trenutno se nalaze u mjestu Pokoj, na ulazu u grad, a patrola obezbjeđuje njihovo kretanje", kazala je Snežana Galić, glasnogovornica MUP-a USK, dodajući da policija prati stanje na terenu te da će u skladu s tim poduzimati potrebne mjere i radnje.\nPrema posljednjim podacima MUP-a USK, od početka godine evidentirano je oko 10.500 migranata u Unsko-sanskom kantonu. Međutim, u protekla dva mjeseca, odnosno avgustu i septembru, samo u Bihać je došlo skoro 5.000 migranata, zbog čega je sigurnosna situacija u gradu narušena.\nTim povodom građani Bihaća su u proteklom periodu izašli na ulice negodujući zbog eskalacije migrantske krize i indolentnosti nadležnih vlasti naspram sigurnosne situacije u njihovom gradu. Građani traže vanrednu sjednicu Vlade USK, Gradskog vijeća Bihaća i adekvatnu reakciju državnih vlasti po pitanju migrantske krize u ovom gradu. Zahtijevaju i proglašavanje vanrednog stanja u Bihaću, urgentno postizanje dogovora o budućoj lokaciji migrantskog kampa van grada i njihovo izmještanje iz urbanih gradskih zona.\nVečerašnji protesti počinju u 18 sati na Gradskom trgu u Bihaću.


SPELEOLOGIJA – Zavod za zaštitu prirode Srbije\nSpeleološkim objektima, u užem smislu, smatraju se pećine i jame kao podzemni oblici reljefa nastali karstnim procesom. Pećinama (caves) se nazivaju horizontalni i subhorizontalni podzemni kanali. Jamama (pits) se nazivaju vertikalni i subvertikalni kanali. U svetu (na engleskom govornom području) za jame i pećine odavno je prihvaćen jedinstven termin ''caves''.\nOve objekte, pored morfologije podzemnih kanala, posebno interesantnim, privlačnim, intrigantnim i, svakako, naučno značajnim, čini i prisustvo vode, akumulativnih formi – pećinskog nakita i živog sveta.\nKarstni proces je specifičan egzogeni geomorfološki proces koji, osim dejstava na površini, svojim rastvaračkim dejstvom silazi i ispod površine zemlje, stvarajući tako specifične i atraktivne podzemne oblike reljefa. Karst kao multidisciplinarni fenomen pruža zaista visok diverzitet, kako pojava, tako i procesa u kojima podzemni oblici reljefa nastaju i razvijaju se.\nOko 10% teritorije Srbije čine karstni tereni, odnosno tereni izgrađeni od karbonatnih stena koje su dobra podloga za razvoj karstifikacije i za formiranje karstnog reljefa, kako površinskog, tako i podzemnog. Na tim terenima formiran je i razvijen veliki broj podzemnih reljefnih oblika – speleoloških objekata.\nU Inventaru geonasleđa Srbije (2005), u grupi Speleloški objekti našlo se 80 objekata, od kojih je 56 pećina, 10 jama i 14 ponora.\nZaštićeno je 37 objekata, a u skorije vreme donet je i akt o zaštiti jednog novog speleološkog objekta, jame - Tupižnička Ledenica na planini Tupižnici, opština Knjažavac.\nSvi posebno zaštićeni speleološki objekti su spomenici prirode. Mnogi speleološki objekti nalaze se u okviru većih zaštićenih prirodnih dobara te uživaju zaštitni status područja na kome se nalaze.\nZavod je u dva ciklusa, u periodima od 1999-2004. i 2005-2010, sprovodio projektnu temu „Biospeleološka istraživanja Srbije“. Ovim istraživanjima obuhvaćeno je preko stotinu speleloških objekata, a kao rezultat, pronađen je veliki broj vrsta troglofaune, među kojima i veliki broj reliktnih vrsta, endemita, stenoendemita, novih vrsta za faunu Srbije, kao i novih vrsta za nauku.\nTakođe, SP „Cerjanska pećina“ je bila predmet istraživanja u petogodišnjem periodu (2011-2015.), kada su stručni saradnici Zavoda sproveli u velikom obimu kompleksna i multidisciplinarna istraživanja, a kao rezultat objavljena je knjiga „Spomenik prirode Cerjanska pećina“\nMeđu speleološkim objektima geonasleđa, posebnu atraktivnost ima devet pećina koje su dostupne za turističke posete, i to Resavska, Rajkova, Mermerna, Lazareva, Ceremošnja, Ravništarka, Potpeć, Risovača i Stopića pećina. U toku je uređenje još tri pećine, od kojih se za Hadži-Prodanovu očekuje puštanje u rad ove sezone.\nKarta speleoloških objekata\nSpeleološki objekti - spisak\nOdluka o zaštiti Hadži - Prodanova pećina\nOdluka o zaštiti Bogovinska pećina\nOdluka o zaštiti Pećina Popšički pešter\nOdluka o zaštiti Pećina Ravna peć\nOdluka o zaštiti pećine Ceremošnja\nOdluka o zaštiti pećine Ravništarka\nOdluka o zaštiti Pećinskog sistema Jezava\nOdluka o zaštiti Potpećke pećine\nOdluka o zaštiti Prekonoška pećina\nOdluka o zaštiti Rćanske pećine\nOdluka o zaštiti Ribnička pećina\nOdluka o zaštiti SP Godovska pećina\nRešenje o zaštiti Ravanička pećina\nRešenje o zaštiti Kovačevića pećina\nRešenje o zaštiti Lazareva pećina\nRešenje o zaštiti pećine Mala bezdan\nRešenje o zaštiti Petnička pećina\nRešenje o zaštiti Petrlaška pećina\nRešenje o zaštiti Ponor zvani Propast\nRešenje o zaštiti velika pećina Gaura Mare\nUredba o zaštiti Cerjanske pećine\nUredba o zaštiti Mermerne pećine\nUredba o zaštiti Resavske pećine\nUredba o zaštiti Risovače\nUredba o zaštiti SP Pećinski sistem Samar\nUredba o zaštiti Stopića pećina\nUredba o zaštiti Tupižničke lednice\nPećina Ravna peć\nPećina Mala Bezdan


Industrija građevinskog materijala “IGM” Visoko upriličila ja Dan otvorenih vrata SPO Carica Visoko. Svi posjetioci danas imaju priliku da uz stručnjake IGM-a obiđu građevinu, pogledaju gotove stanove, uvjere se u kvalitetu ugrađenih materijala i da se upoznaju sa finansijskim pogodnostima prilikom kupovine stana. Dan otvorenih vrata SPO Carica namijenjen je svakome ko ima pitanja u vezi sa stanovima i poslovnim prostorima. Saznajte zašto je baš stan u SPO Carica prava investicija, na koji način možete kupiti stan i svemu drugom što vam je važno i što vas zanima.\nMi smo bili na licu mjestu, informisali se, pogledali, fotografisali, vi isto možete uraditi također danas u vremenu od 9 do 15 sati sati.\nSPO Carica :: Šta je bitno?\nKvalitet gradnje i materijala sa odličnim termičkim karakteristikama\nPosebna pažnja se davala ugradnji visokokvalitetnih materijala prije svega IGM-ovih proizvoda cigle, stiropora i stolarije, ali i ostalih materijala. Glavni adut u ovom dijelu jeste izuzetna termika ugrađena u zidove, podove i stropove što će sigurno dati ovome objektu karakteristiku energetski najefikasnijeg objekta u Visokom.\nObjekat je lagano izvan gradske gužve i zainteresovanim garantuje ugodno stanovanje u smislu mirnijeg života bez previše buke, također u objektu nema mnogo stanova, a u okolini nema drugih zgrada.\nOsunčanost objekta koji je praktično bez prirodnih i drugih zaklona daju odličnu prirodnu svjetlost unutar stanova. Stanovi imaju vrlo dobro dizajniran raspored unutrašnjih prostorija sa maksimalnom iskorištenošću prostora. Stanovi na gornjim etažama imaju impresivne poglede koji će ostati nenarušeni vjerovatno duži niz godina, a možda i trajno.\nOvo je vrlo moderan objekat koji je građen sa svim aktuelnim standardima. Svi stanovi imaju centralno grijanje, i uveden plin, imaju mogućnost grijanja na čvrsto gorivo. Svi stanovi će imati zaseban vodomjer što omogućava zasebno očitanje potrošnje vode. Ugrađen je razvod za kablovsku i satelitsku TV što znači da korisnici kupovinom resivera imaju mogućnost praćenja satelitskih programa bez postavljanja individualnih satelitskih antena. Ugrađena su najmodernija digitalna strujna brojila koja imaju mogućnost automatskog udaljenog očitanja od strane Elektrodistribucije. Objekat ima svoj lift, audio-video interfon, a korisnici garažnih mjesta daljinske upravljače za vrata.\nIako na kraju, uz pobrojane karakteristike to je vrlo bitna informacija, cijene su prilično atraktivne, posebno ako ih uporedimo sa korištenim stanovima koji su u upotrebi 10, 20 i više godina. Cijena ovih stanova je vrlo blizu cijenama polovnih stanova.


Politika privatnosti - MSComputerLab\nNaša Web adresa je: https://mscomputerlab.com\nKada posetioci ostave komentar na veb mestu, sakupljamo podatke prikazane u obrascu za komentare kao i IP adresu posetioca, user agent njegovog veb pregledača za pomoć u otkrivanju nepoželjnog.\nUkoliko ostavite komentar na našem veb mestu, Vaše ime, email i veb adresa će se snimiti u „kolačić“. Oni su zbog vaše „udobnosti“ tako da ne morate da ponovo popunjavate formu sa Vašim imenom i email adresom u slučaju da želite opet da ostavite komentar. Ovi „kolačići“ traju 1 godinu.\nTakođe i Vaš veb pregledač čuva „kolačiće“ kada pristupite našem veb sajtu.\nKada posetite naš veb sajt, automatski ostavljate IP adresu i user agent, ove informacije čuvamo 10 dana radi praćenja dolaznih/odlaznih podataka i otkrivanja malicioznih/nepoželjnih radnji.\nUkoliko ostavite komentar, taj komenta i njegovi meta podaci se čuvaju neograničeno. Ovo je zato da bismo prepoznali i automatski odobrili sve komentare koje uslede umesto da ih držimo u redu za pregled.\nIP adrese i User Agent čuvamo 10 dana, posle toga se brišu. Ne brišu se samo one koje su „umešane“ u maliciozne radnje.\nUkoliko imate nalog na ovom veb mestu, ili ste ostavili komentare, možete da zahtevate da primite datoteku sa izvezenim ličnim podacima koje držimo o vama uključujući bilo koje podatke koje ste nam dostavili. Takođe možete da zahtevate da obrišemo Vaše lične podatke koje držimo. To ne uključuje bilo koje podatke koje smo obavezni da držimo zbog administrativnih, pravnih ili bezbednosnih razloga.\nKomentari posetilaca mogu da budu provereni kroz uslugu automatskog prepoznavanja nepoželjnog.\nKoristimo Google AdSense za plasiranje određenih reklama, i Google Analytics kako bi ispratili broj poseta veb sajtu. Za više informacija poseti te https://policies.google.com/privacy\n*Stranica je još u izradi!


7 principa privlačenja novca - Zakon privlačnosti\nNaslovna » Drvo uspjeha » Posao i novac » 7 principa privlačenja novca\nZato vam predstavljamo nekoliko važnih princpia iz knjige “Energija novca – Reiki izobilja” koju je napisala Margarita Milenković, poznati reiki master učitelj. Ukoliko ih sledite doneće vam sigurno više novca u dom…\nAutor: Manja Perić Mitić, Lisa.rs\nPrethodna: Nordijsko hodanje\nSljedeća: Kako donosimo odluke?\nWordPress – najbolja platforma za blogove\nAbrahamova učenja – Ko je, zapravo, Abraham?


Marijana Jukić – (06. 10.) – treća emisija | ZVEZDE GRANDA - Cela emisija - Polufinale - Grand Online\nMarijana Jukić predstavila se Cecinom pesmom „Brat i sestra“ i „Ne žalim ja“ pesmom Ane Bekute. Nakon otpevane obe pesme glasove je dobila od Ane, Marije i Bosanca. Sva tri člana žirija odustali su od namere da joj budu mentori, ali je ipak Saša Popović odlučio da joj pruži šansu.\n„Imala si sreće što niko od članova žirija neće da ti bude mentor. Došla si u pravi tim i mi ćemo od tebe napraviti zvezdu“, poručio je Saša samouvereno takmičarki.\nTagovi: Marijana Jukić, Zvezde Granda 2018, Zvezde Granda 2019


AUSTRALIAN OPEN: Odbijeni svi zahtjevi Novaka Đokovića | Slobodna Bosna\nAUSTRALIAN OPEN: Odbijeni svi zahtjevi Novaka Đokovića\nZahtjevi koje je Novak Đoković poslao organizatorima Australian Opena u želji da svi učesnici dobiju iste uslove tokom boravka na turniru, odbijeni su jednoglasno i neće biti ispunjeni. Australske vlasti odbile su zahtjeve prvog tenisera planete i predsjednika Udruženja igrača (PTPA).\nĐoković je pokrenuo "pobunu" i poslao listu zahtjeva organizatorima kako bi svi učesnici imali iste uslove nakon mnogih žalbi da se osjećaju kao u zatvoru u Melbournu.\nMeđutim, lokalne vlasti u državi Viktorija, čiji je Melbourn glavni grad, saopštile su da se pravila koja se tiču bezbjednosnih mjera i protokola neće mijenjati.\n"Pravila se neće mijenjati, jer su stigla od javnih zdravstvenih savjeta. Ljudi mogu slobodno da daju spiskove želja, ali odgovor je 'ne'. Znam da je nekoliko igrača 'brbljalo' o pravilima. Ona važe za njih kao i za sve ostale. Svi su o tome bili informisani prije dolaska i to je bio uslov koji su prihvatili. Ovdje nema posebnog tretmana, jer vas virus ne tretira posebno. Dakle, ni mi nemamo poseban tretman", istaknuo je premijer Viktorije Daniel Andrews.\nEma Kazar, komesarka za rukovođenje krizom izazvanom koronavirusom i organizovanjem karantina u državi Viktorija, potvrdila je da neće biti nikakvih promjena.\n"Definitivno 'ne' od mene. Ne mijenjamo naš program", jasno je odgovorila Ema Kazar.\n"Shvatamo da je 14 dana u karantinu zaista teško. Ovdje smo da radimo s igračima i Teniskom asocijacijom Australije kako bismo njihove treninge učinili što prijatnijim."


Tragom kalašnjikova – Monitor\nDa šverc oružja na Balkanu nikada nije prestajao govori nedavno prikazani dokumentarni film dvojice francuskih novinara, koji su tragom krijumčarskih kanala došli na Pale kod Sarajeva i kupili kalašnjikov za četiristo eura. Zatim su automatsku pušku nesmetano, putevima koji su im preporučeni, autobusom, prošvercovali do Pariza i predali tamošnjoj policiji. U francuskoj prijestonici kalašnjikov, koji najčešće stiže iz bivših jugoslovenskih republika gdje se može kupiti za par stotina eura, prodaje se za dvije i po hiljade.\nNovinarka televizije M6 Amondin Šambelan, izjavila je FoNetu da u Francusku pristižu stotine komada oružja s ovog područja, i na crno, zbog čega je televizija odlučila da uputi novinare koji bi istražili njegovo porijeklo.\nFrancuski novinari u razgovoru s bivšim pripadnikom Vojske Republike Srpske izvjesnim Goranom na Romaniji saznaju da on oružje koje mu je ostalo iz rata drži u kući, kao i mnogi drugi, te da ga nijesu vratili u akciji koja je bila organizovana. Prema tom dokumentarcu, 20 odsto stanovnika BiH ilegalno posjeduje oružje.\nNovinar kaže da je BiH raj za šverc oružja, te da ,,više nijesu važne ni vjera ni nacionalnost, nego pare” i ističe da su u BiH oni koji su do juče ratovali jedni protiv drugih, danas saradnici radi novca. Slijedi i snimak razgovora sa švercerom oružja.\nOd Sarajeva do Pariza je 1.800 kilometara, a poslije 28 sati vožnje autobusom kroz Hrvatsku, Sloveniju, Austriju i Njemačku, novinari su bez problema stigli u Pariz gdje su kalašnjikov kupljen od švercera predali francuskoj policiji, koja svake godine zaplijeni oko 4.500 komada raznog naoružanja koje dolazi s Balkana.\nDa šverc oružja ide rutom i preko Crne Gore i Kosova, Monitorov dobro obaviješteni izvor iz policije tvrdio je i ranije, detaljno opisujući akciju u kojoj je terensko vozilo 17. avgusta 2008. godine, usred bijela dana, jedan sat poslije podne, prošlo bez problema sve policijske granične punktove i patrole prema Kosovu.\nVozilo se kretalo iz pravca Rožaja, preko planine Hajle po nepristupačnom terenu, do odredišta čije su koordinate DN 2180-2620, sedam kilometara od granice, na crnogorskoj teritoriji. Nosilo je tovar od trideset paketa municije raznih kalibara.\nSa druge strane granice, plavi kamion marke TAM, bez registarskih oznaka, nesmetano je prošao kosovsku i crnogorsku policiju i stigao do istog mjesta. „Grupu NN lica predvodio je Šefket Keljmendi, brat od strica još poznatijeg narko dilera Nasera Keljmendija. Pristigli momci hitro su pretovarili pakete i vratili se na Kosovo. Vozilo iz Crne Gore i vozač, crnogorski državljanin, inače poznat policiji, vratili su se u Rožaje”, kaže Monitorov izvor iz policije.\nPlavi TAM prošao je kroz mnogo puta pominjano pogranično selo Hadžovići, na teritoriji Kosova, i spustio se u Rugovsku klisuru do sela Dretalj. Dok su Hadžovići, poznati po švercu droge, cigareta i drvne građe, i kao mjesto gdje Naser Keljmendi ima vikendicu koja mu služi kao magacin, ovo manje pominjano drugo selo poznatije je po švercu oružja sa prostora cijelog Balkana.\n„Francuski novinari skupo su platili taj kalašnjikov. Na Kosovu su bez problema mogli da ga kupe za sto pedeset do dvjesta eura, i bez problema prebace do Francuske ili bilo koje druge destinacije u EU. Oružjem, municijom i eksplozivom na Kosovu se snabdijevaju organizovane kriminalne grupe, teroristi i mafija iz čitavog svijeta, što nije nepoznato stranim obavještajnim službama”, kaže Monitorov sagovornik iz policije.\nOvaj izvor priča i o organizovanim pljačkama oružja iz kasarni bivše Vojske Jugoslavije, ili SCG, krajem devedesetih godina. Tada je samo iz kasarne u Kumboru nestalo u jednoj takvoj akciji četrdeset pištolja CZ 99, u to vrijeme najnovijih na tržištu.\nPrema saznanjima Monitora, pljačka je obavljena vrlo organizovano u sprezi kriminalaca, pripadnika vojske i jednog pripadnika hercegnovske policije.\nMonitorov izvor iz crnogorske policije otkriva da je kasnijom operativnom obradom jedan od pištolja pronađen u Novom Sadu.\n„Svi pištolji su završili u kriminalnom miljeu u Beogradu i Novom Sadu. Samo je ovaj slučajno pronađen prilikom priovođenja jednog kriminalca. S pištolja su bili izbrisani brojevi, ali je vještačenjem utvrđeno da je to jedan od ukradenih iz kasarne u Kumboru. Tadašnje vojno obezbjeđenje sve je dokazalo – ko je učestvovao iz kasarne, koja kriminalna grupa je bila uključena u pljačku, ko je bio s njima u sprezi iz hercegnovske policije. Pitanje je zašto to nikad nije procesuirano”, kaže naš izvor.\nJoš tada je oružje, ukradeno iz crnogorskih kasarni, završavalo na Kosovu.\nNaš izvor podsjeća i na veliki krađu škorpiona, automatskih pištolja, iz kasarne u Nikšiću, koji su završili kod kriminalaca unutar Crne Gore i u beogradskom podzemlju. Vrijednost tih pištolja u tom trenutku je po komadu iznosila dvije i po do tri hiljade eura.\n„Jedan Nikšićanin ukrao je šest protivavionskih raketnih bacača tipa strijela. Pokušao je da ih proda u Albaniji, ali je uhvaćen u Crnoj Gori i procesuiran. Vrijednost jednog bacača iznosila je pet do deset hiljada eura”, prisjeća se naš izvor.\nPrema njegovim riječima, šverc oružja ne prestaje, jer je to vrlo unosan biznis. Crna Gora je uglavnom tranzitno područje, raskrsnica za šverc naoružanja koje iz Bosne i Hercegovine ide prema Kosovu, i s Kosova dalje prema zapadnoj Evropi.\n„Ova ruta, koja ide preko Rožaja, Berana i još nekih djelova Crne Gore, iz Bosne kreće direktno iz Foče. U tom gradu djeluju dvije kriminalne grupe koje su ranije predvodili haški optuženici Brane Ćosović i Dragoljub Kunovac. Te grupe su djelovale u toku rata a sumnjiče se i za razne ratne zločine i mnogobrojna ubistva. Nakon rata pa sve do danas nastavile su da kontrolišu šverc oružja. U grupi Brane Ćosovića između ostalih su u kriminalnim i policijskim krugovima poznata imena Danko Fabrica, Mišo Polemiš i Predrag Trivun, zvani Pedo. Druga je takozvana Žagina grupa. Radi se o nadimku haškog optuženika Dragoljuba Kunovca – Žage, koji je bio ortak Rista Janjića”, priča naš izvor.\nOružje se iz Bosne u Crnu Goru prebacuje preko planinskih prevoja kod Pljevalja, ili u širokom graničnom pojasu kod Plužina i Šćepan polja, da bi stiglo do granice s Kosovom. Tovari naoružanja i municije nerijetko iz Bosne vode preko Srbije do Rožaja i Crne Gore.\nŠvercom oružja na Kosovu bavi se više kriminalnih grupa koje imaju direktne saradnike u Crnoj Gori.


U jugoistočnom delu Severnog-Male-atola leži oko 350m dugo i 300m široko ostrvo Furanafushi sa lepim belim peskom, čistom vodom i bujnom vegetacijom. Aerodrom Male je oko 6km udaljen, oko 15min vožnje brzim brodom.\nLepo uređen resort nudi komfor na visokom nivou sa dosta privatne atmosfere. Modernom arhitekturom i pažljivo odabranim bojama odlično uklopljen u prirodni ambijent ostrva. Hotel poseduje 4 restorana, glavni restoran „Full moon“ (internacionalni švedski sto) kao i a-la-carte restoran „Sand Coast Cafe“ (internacionalni), „Baan Thai“ (tajlandski) kao i „Atoll Grill“(jela sa roštilja). Ostali sadržaj hotela čine 3 bara, 1 bazen sa odeljkom za decu, ležaljke, suncobrani i peškiri, juvelirnica, radnja, iznajmljivanje CD-DVD-a, besplatni pristup internetu kao i lekarska ordinacija.\nSobe - 156\nDeluxe: oko 52m2 (44), u bungalovima poređanim u redu, sa po 4 smeštajne jedinice, moderne sa brojnim drvenim elementima, kupatilo sa tušem/WC-om, fen, bade mantil, TV, CD-plejer, telefon, internet pristup uz doplatu, klima uređaj, ventilator, minibar, aparat za kafu/čaj, sef, balkon ili terasa sa kutkom za sedenje, delimično sa pogledom na more.\nCottage: oko 76m2 (40), kao deluxe, zasebni sa 1 smeštajnom jedinicom, poluotvorenim kupatilom sa kadom i odvojenim spoljnjim tušem, terasa sa pogledom u tropsku baštu.\nBeachfront Cottage: oko 76m2 (15), kao Cottage, terasa sa pogledom na more i direktnim pristupom plaži, bez ventilatora.\nWater bungalow: oko 54m2 (52), kao Beachfront Cottage, na stubovima izviše mora, direktan pristup laguni, zatvoreno kupatilo, dodatno sa DVD-plejerom.\nZabava & izleti\nUračunato: povremena večernja zabava.\nUz doplatu: različiti izleti.\nUračunato: fitnes centar, fitnes kurs, aerobik, yoga, tenis sa osvetljenjem, odbojka na plaži.\nUz doplatu: skijanje na vodi, windsurfing, parasailing, jedrenje, katamaran, jet ski, kajak, banana čamac, pecanje na pučini.\nRonilački kursevi, kao i ronilački izleti i snorkling u PADI školi ronjenja, uz doplatu.\nBaeuty & Wellness\n„Shine Spa“ se nalazi na odvojenom ostrvu povezanim mostom.\nUz doplatu: parno kupatilo, jakuzzi, masaže, tretmani.\nObavezan povratni transfer gliserom (oko 15 min) 118€ po osobi.


Džej-Ej-Bi kupuje Paneru za više od sedam milijardi dolara | Novinska agencija Beta\nEKONOMIJA | 05.04.2017 16:00 > 05.04 16:02\nDžej-Ej-Bi kupuje Paneru za više od sedam milijardi dolara\nEvropska kompanija "Džej-Ej-Bi" (JAB) ugovorila je danas kupovinu američke firme "Panera bred" (Panera Bread) za više od sedam milijardi dolara.\nJAB je poznata po sve većem broju brendova koje poseduje ili u kojima ima značajan udeo, a medju njima su "Pits kofi en ti" (Peet's Coffee & Tea), "Karibu kofi" (Caribou Coffee), "Stamtaun kofi" (Stumptown Coffee) i "Krispi krim donats" (Krispy Kreme Doughnuts).\nGlasine o kupovini "Panere" kruže danima, a jedna od navodno zainteresovanih kompanija je i "Starbaks" (Starbucks).\nDanas je otkriveno da iza lanca prodaje sendviča i supa iz američkog grada Sent Luisa zapravo stoji JAB, investicioni fond sa sedištem u Luksemburgu koji je neprimetno postao konkurencija "Starbaksu".\nOsnivač i direktor "Panere" Ron Šaič (Shaich) rekao je da je uspeh kompanije "nusproizvod posvećenosti dugoročnom odlučivanju i poslovanju u interesu akcionara".\n"Verujemo da je dogovor sa JAB-om najbolji način da nastavimo da poslujemo s ovim pristupom. Srećni smo što se pridružujemo JAB-u, privatnom investitoru koji ima podjednako dugoročnu perspektivu i koji je duboko posvećen našem strateškom planu", rekao je Šaič.\nŠaič je početkom 80-ih otvorio prodavnicu kolača u Bostonu dok danas poseduje više od 2.000 pekara-kafića s godišnjim prihodom od pet milijardi dolara od prodaje.\nJAB će platiti 315 dolara po akciji "Panere", što je uvećanje od 14,5 odsto u odnosu na jučerašnju cenu akcije od 274 dolara.\nTransakciju koja uključuje i oko 340 miliona duga, treba tek da odobre akcionari "Panere". Očekuje se da transakcija bude završena do trećeg tromesečja.\nAkcije "Panere" skočile su za više od 12 odsto pre današnjeg otvaranja berze.


Korona virus Crna Gora U Crnoj Gori zabranjena okupljanja prekinuta nastava | Info | EX YU\nU Crnoj Gori zabranjena okupljanja, prekinuta nastava! 63 Podeli Podeli na facebook Podeli na twitter Podeli na viber Pošalji na mail\nIzvor mondo.rs Izvor mondo.me 13.03.2020. / 15:16\nIako u Crnoj Gori i dalje niko zvanično nije zaražen korona virusom uvedene rigorozne, preventivne mere. Evo svih mera!\nOdlukom Nacionalnog koordinacionog tela za zarazne bolesti zabranjena su sva javna i privatna okupljanja i skupovi, a obustava nastave u obrazovnim ustanovama trajaće najmanje 15 dana!\nTakođe se privremeno zabranjuje i ulazak kruzera i jahti, a Ministarstvu unutrašnjih poslova predloženo je da privremeno zatvori manje granične prelaze i granične prelaze za pogranični saobraćaj.\nU Crnoj Gori, za sada, nema registrovanih slučajeva zaraženih korona virusom.\nPotpredsednik Vlade Crne Gore Milutin Simović saopštio je da vlada preduzima maksimalne mere predostrožnosti, koje su u njenoj moći da se, kako kaže, što duže odloži pojava korona virusa u Crnoj Gori.\n"Nažalost, svedoci smo da su brojne države zakasnile sa merama, što je za rezultat imalo masovno širenje epidemije. Mi ne smemo napraviti takvu grešku i zato delujemo", naveo je Simović, ističući da svaka mera treba da se realizuje do kraja.\nInače, odluka o zabrani javnih okupljanja najviše se tiče Mitropolije Crnogorsko-primorske i vernika Srpske pravoslavne crkve koji već tri meseca, dva puta nedeljno, izlaze na ulice i učestvuju u litijama kao vid protesta zbog Zakona o slobodi veroispovesti, za koji smatraju da vodi ka oduzimanju crkvene imovine.\nLitije su održane i u četvrtak uveče u nekoliko crnogorskih gradova, a iz Mitropolije je prethodno saopšteno da će se "odgovorno postaviti prema daljoj zdravstvenoj situaciji u Crnoj Gori".\nEVO SVIH MERA CRNOGORSKE VLADE:\n2) Zabrana okupljanja stanovništva u zatvorenim i na otvorenim javnim mjstima javna okupljanja, javne priredbe, sportski, politički, verski, kulturno-umjetnički, privatni skupovi, obredi i manifestacije, u skladu sa zakonom);\n3) Zabrana posete licima koja se nalaze na bolničkom lečenju u zdravstvenim ustanovama i licima koja su smeštena u ustanovama socijalne i dečje zaštite;\n4) Zabrana posete licima lišenim slobode, pritvorenim licima i licima koja se nalaze na izdržavanju kazne zatvora, osim advokatima i sudskim veštacima po nalogu suda;\n5) Prekid obrazovno-vaspitnog rada u javnim i privatnim obrazovno-vaspitnim ustanovama, u trajanju od najmanje 15 dana, počev od 16. marta 2020. godine. Tokom prekida ovog rada jednom od roditelja/staratelja/hranitelja/usvojitelja ili samohranom roditelju deteta koje nije starije od 11 godina života obezbeđuje se pravo na plaćeno odsustvo sa rada, osim zaposlenim u zdravstvu;\n7) Zabrana putovanja iz Crne Goreu:\nNapominje se da nepostupanje po merama ove naredbe podleže krivičnoj odgovornosti, u skladu sa čl. 287 i 302 Krivičnog zakonika Crne Gore.\n1. vlasnicima, upravljačima i zakupcima tržnih centara, velikih trgovinskih lanaca i maloprodajnih objekata, objekata za sport i rekreaciju i bazena, igraonica za decu i sličnih objekta, da sprovode mere koje imaju za cilj da spreče okupljanja građana na ograničenom prostoru; Potrošačima i korisnicima usluga navedenih objekata da izbegavaju stvaranje gužvi i okupljanje na ograničenom prostoru.\n2. Državnim organima, organima državne uprave, organima lokalne samouprave i lokalne uprave, privrednim društvima, javnim ustanovama i drugim pravnim licima, preduzetnicima i fizičkim licima koja obavljaju određenu delatnost da za radna mesta za koje proces rada to dozvoljava uspostavi obavljanje poslova iz okvira svoje nadležnosti odnosno delatnosti od kuće. Pri tome, treba da odrede radna mesta za koje je moguće obavljanje rada od kuće i lica koja obavljaju te poslove koji zbog zdravstvenog stanja i drugih okolnosti ne bi smeli biti izloženi riziku od obolevanja, način komunikacije zaposlenih koji vrše poslove od kuće, način za održavanje sastanaka koji je u funkciji vršenja poslova iz okvira nadležnosti i delatnosti (telefonski, online ... );\n3. Poseban režim rada zdravstvenih ustanova tokom narednog perioda koji će omogućiti adekvatno funkcionisanje sistema zdravstva a posebno ustanovama na sekundarnom i tercijarnom nivou zdravstvene zaštite;\n4. Korisnicima usluga zdravstvene zaštite da preglede koje mogu da odlože - odlože dok traju ove mere;\n5. Upozoravaju se tržišni subjekti da trenutnu situaciju ne zloupotrebljavaju za ostvarivanje ekstra profita, a naročito prilikom plasiranja i prodaje osnovnih prehrambenih proizvoda, sredstava za ličnu higijenu, održavanje higijene prostora, lekova i medicinskih sredstava. Nadležnim inspekcijama, a posebno tržišnoj, preporučuje se pojačani inspekcijski nadzor nad sprovođenjem ove mere.\nvirus koronavirus epidemija crna gora\n13.03.2020. / 17:51\nPa vi Srbi ste totalno blesavi..bolje sprijeciti, nego lijeciti. Zivota mi moje Žane, sve gledate kao politiku.\nCista laz da nema zarazeni.To pricaju zbog turizma\n14.03.2020. / 13:36\n@Dejan Bice turizma kad prodje korona vurus.


NetBet - Online kladionice - Svijet Kladjenja Forum\nFebruary 15, 2016 in Online kladionice\nNetBet kladionica jedna je od najbrže rastućih kladionica unazad godine dana. Imaju funkcionalno i lijepo sučelje te solidne koeficijente. Imaju velika financijska sredstva i ne libe se davati fantasitčne promocije kojima bi privukli nove korisnike.\nViše o Net Bet Kladionici\nSlobodno podijelite vaša iskustva sa NetBet kladionicom...


Tviter privremeno ograničio nalog Trampovog sina\nDonald Tramp mlađi, sin predsednika SAD (Foto: AP Photo/Rick Scuteri)\nKompanija Tviter saopštila je u utorak da je Donaldu Trampu mlađem ograničila pristup nalogu na toj društvenoj mreži 12 sati zato što je objavio tvit kojim se krši politika u vezi sa širenjem dezinformacija o Kovidu 19, piše Rojters.\nTo znači da najstariji sin predsednika SAD u tom periodu neće moći da tvituje ili retvituje objave sa svog naloga, prenosi agencija Asošijeted pres.\nTramp mlađi je u ponedeljak objavio video snimak lekara koji pričaju o leku za malariju hidroksiklorokinu, koji je Tviter uklonio.\nVideo su prethodno uklonili i Fejsbuk i Jutjub, posle više miliona pregleda, zbog kršenja pravila tih kompanija u vezi sa širenjem netačnih informacija o koronavirusu.\nStudija: Lek za malariju povećao rizik od smrti pacijenata sa Kovidom 19\nU obmanjujućem video snimku, lekari tvrde da hidroksiklorokin leči Kovid 19 i istovremeno odbacuju potrebu za nošenjem maski. U članku desničarskog vebsajta Brajtbart, koji je postavio video, bio je i podatak da je video imao 17 miliona pregleda na Fejsbuku pre nego što je uklonjen.\nAmerička Uprava za hranu i lekove prošlog meseca je povukla dozvolu za upotrebu hidroksiklorokina za lečenje hitnih slučajeva obolelih od koronavirusa, nakon što je u nekoliko istraživanja dovedena u pitanje efikasnost tog leka. Tramp je više puta promovisao njegovu upotrebu i isticao da ga je i sam uzimao.\nPredsednik Tramp je takođe u ponedeljak uveče retvitovao objave sa linkom za sporni video, u kojima se vodeći ekspert za zarazne bolesti doktor Entoni Fauči i demokrate optužuju za suzbijanje upotrebe hidroksiklorokina za lečenje Kovida 19.\nTviter je u skladu sa svojom politikom izbrisao te tvitove. Fauči, direktor Nacionalnog instituta za alergije i zarazne bolesti koji je služio u administracijama šest predsednika, rekao je u utorak da "nikada nije obmanjivao američku javnost".\nBela kuća nije odgovorila na zahtev Rojtersa da prokomentariše odluku Tvitera.\nTviter označio da Trampov tvit sadrži "snimak kojim je manipulisano"\n"Neprihvatljivo je da Tviter ućutkuje nekog zato što deli stavove zdravstvenih stručnjaka koji nisu saglasni sa narativom usmerenim protiv hidroksiklorokina", rekao je portparol Trampovog sina, Endi Surabijan, nakon što je podelio objavu Tvitera da je privremeno ograničio mogućnost Donalda Trampa mlađeg da tvituje, retvituje ili lajkuje sadržaj.\n"Nismo suspendovali nalog. Na objavi se direktno kaže da Tviter zahteva da se izbriše tvit zato što se njime krše naša pravila i da ćemo ograničiti neke aktivnosti na nalogu 12 sati", naveo je portparol Tvitera za Rojters.\nTviter je prethodnih meseci više puta reagovao kada je reč o zapaljivim ili obmanjujućim tvitovima prredsednika Trampa. Ta društvena mreža je postavila upozorenja na Trampove tvitove za koje je navela da krše pravila, dok je na njegove objave o glasanju poštom pozvala korisnike da provere informacije.\nTviter obrisao Trampovu objavu zbog kršenja autorskih prava\nFejsbuk uvodi obeležavanje objava koje krše pravila mreže\nRat Trampa i Tvitera: Predsednik traži da društvene mreže budu odgovorne za sadržaj korisnika\nSZO prestaje da testira lek za malariju na pacijentima sa Kovidom 19\nTramp počeo da pije lekove za malariju svaki dan


Capak antimaskerima: 'Recite kirurgu da ne nosi masku nad vašim otvorenim tijelom' / Zagorje.com\n17 rujna, 2021. 16:37\n'Dali smo mogućnost tamo gdje je dobra epidemiološka situacija da se donese na lokalnoj razini drugačija odluka o maskama', rekao je Capak\nŠef HZJZ-a Krunoslav Capak danas je u ime epidemiologa kazao da djeca od petog do osmog razreda u osnovnoj školi, kao i srednjoškolci, trebaju nositi maske ako se ne može osigurati adekvatan razmak.\n- Štitimo to da djeca dolaze u školu. Ukoliko onaj učenik koji je obolio i onaj u njegovoj blizini nose masku, onda je vjerojatnost da se virus prenio, ako taj kontakt nije bio blizak i trajao dugo, puno manja. Dali smo mogućnost tamo gdje je dobra epidemiološka situacija da se donese na lokalnoj razini drugačija odluka o maskama, odnosno da se dopusti da djeca ne nose masku u školi - naglasio je Capak te poslao poruku antimaskerima.\n-Svakog onog tko kaže da maska ništa ne štiti i da je treba baciti pozivam da kad ide na neku operaciju u bolnicu, kaže kirurgu da nad njegovim otvorenim abdomenom ne treba imati masku - poručio je Capak.\nGrad Oroslavje dodijelit će 20 učeničkih i 20 studentskih stipendija prije: 14 minuta\nDarujte krv, poziva GDCK Donja Stubica prije: 56 minuta


Kerametal d.o.o. je posvećen zaštiti svih informacija koje sakuplja i čuva o Vama. Korisnici našeg sajta prihvataju da se podaci o njima koriste u skladu sa ovom Politikom privatnosti. Kerametal d.o.o. sakuplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nKerametal d.o.o. može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, faksa, e-mail adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promenama koje su naznačene na sajtu.\nKerametal d.o.o. koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune. Kerametal d.o.o. će povremeno slati newsletter na primarni kontakt e-mail, a korisnici imaju mogućnosti da se ispišu sa ove mailing liste.\nKerametal d.o.o. ne razmenjuje ni jednu informaciju o korisnicima sa trećim licima. Kerametal d.o.o. može koristiti informacije u cilju održavanja kontakta sa korisnicima i obaveštavanja o razvoju našeg biznisa. I ovom slučaju korisnici imaju mogućnost da se ispišu sa mailing liste. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost. Kerametal d.o.o. može povremeno objaviti informacije opšteg tipa trećim licima – na primer, broj posetilaca sajta koji su popunili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\nKerametal d.o.o. nije odgovoran za sadržaj informacija objavljenih od strane korisnika putem chat-a ili opcije “pitaj kupca”. Kerametal d.o.o. nije u obavezi da prati razgovore korisnika na chatu i samim tim se ne smatra odgovornim za bilo koja saopštenja, bez obzira da li proizilaze ili ne iz zakona o autorskim pravima, kleveti, privatnosti ili drugog.\nKerametal d.o.o. garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovanim transfer osetljivih podataka poslatih od strane korisnika na Kerametal d.o.o. formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom Kerametal d.o.o.. Odlukom da kompanija Kerametal d.o.o obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana. Kerametal d.o.o. zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu www.kerametal.rs. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge Kerametal d.o.o. nakon bilo koje nove verzije politike privatnosti, podrazumeva se da je istu prihvatio kao važeću.\nZa sva pitanja, zahteve ili pritužbe u vezi sa primenom ove politike ili za ostvarivanje Vaših prava vezanih za zaštitu ličnih podataka možete se obratiti kontakt osobi za zaštitu ličnih podataka: e-mail poverenik@kerametal.rs, adresa: Kerametal d.o.o., Partizanska 27, 21000 Novi Sad, sa napomenom „Kontakt osobi za zaštitu ličnih podataka“


Ivan Crnjac, 04/12/2020\nDaniele De Rossi i Rafael van der Vaart imenovani su za pomoćnike prilikom žrijeba grupa evropske zone (UEFA) kvalifikacija za Svjetsko prvenstvo ”Katar 2022”, ceremonije koja će se održati u Cirihu (Švicarska) u ponedjeljak, 7. decembra, sa početkom u 18 sati.\nDe Rossi i Van der Vaart pomoći će vršiocu dužnosti FIFA-inog direktora za takmičenje Jaime Yarzeu u žrijebanju 10 grupa evropske zone kvalifikacija za SP 2022.\nTags\t#Daniele De Rossi\t#katar 2022\t#rafael van der vaart


Je li Obama demantirao kritičare njegove vanjske politike\nObama: SAD ujedinile svijet protiv ruskih akcija u Ukrajini\nU svom govoru o vanjskoj politici, na prestižnoj američkoj vojnoj akademiji West Point 28.maja, predsjednik Barack Obama rekao je da je najveća prijetnja svijetu - terorizam. Naglasio je kako Amerika nastavlja biti liderom u svijetu, ali je međunarodnu saradnju stavio ispred vojne akcije.\nPredsjednik je pozvao američke zakonodavce da odobre 5 milijardi dolara za novi fond “antiterorističkog partnerstva” koji će omogućiti trening i osposobljavanje naših partnera na prvoj liniji fronta”.\nBarack Obama je pred kadetima klase 2014. naglasio da današnja glavna teroristička prijetnja dolazi od ekstremista iz obezglavljenih grupa Al - Kaide.\nNovi fond koristiće se stoga, kaže američki predsjednik, kao pomoć u obuci snaga sigurnosti u Jemenu za podržavanje multinacionalnog mirovnog kontingenta u Somaliji, za saradnju NATO saveznicima koji treniraju snage sigurnosti u Libiji, te za pomoć francuskim naporima u Maliju.\nOvaj govor na West Pointu prvi je u nizu kojeg u nekoliko narednih dana predsjednik namjerava održati kako bi umirio kritičare koji tvrde da je američka vanjska politika jako slaba.\nDa li je postigao cilj?\nAko je suditi po komentarima koji su osvanuli u američkim medijima, Obama je samo potvrdio da je njegova vanjska politika “slabija” od politike njegovih prethodnika, odnosno da se on i dalje drži “nekako u sredini između dva ekstrema” zapravo se distancirajući od ostatka svijeta.\nObjašnjavajući svoju viziju američke uloge u svijetu on je tek iškolovanim vojnicima rekao da je njihova uloga izbjegavati vojne intervencije u svijetu, čak i ako su u pitanju novi teroristički izazovi na Bliskom istoku ili Africi.\nKritičarima koji mu prigovaraju da je “opreznim odgovorima” na sirijsku krizu, “mlakom reakcijom” na rusku agresiju na Ukrajinu, narušio američko vodjstvo u svijetu, Obama je odgovorio da su “ili pogrešno protumačili istoriju ili primjenjuju partizanku politiku”.\nNo, za predsjednika koji je obećao da SAD više neće biti “na ratnoj nozi”, kadetima West Pointa naslikao je vrlo uznemirujuću sliku svijeta u kojem žive. Nabrajajući dugu listu zemalja gdje postoji ekstremistička prijetnja: od Nigerije, Somalije, Jemena, do Malija, posebno je izdvojio Siriju kao “raj za ekstremiste”.\nDok je obećavao ojačati američku podršku opoziciji Bashara al Asada (što je nekoliko puta učinio i u ranijim istupima) - predsjednik nije ni riječi kazao o širenju tajnih CIA programa za obuku sirijskih pobunjenika u Jordanu.\nNešto u tonu govora koji se dotakao sirijskog rata, ukazuje na to da Obama nije više ekspicitno protiv vojnog angažmana u toj zemlji. Nakon trogodišnjih krvavih borbi, Obama kaže:\n"Donio sam odluku da ne bismo trebali američke vojnike poslati usred sektaškog rata. Vjerujem da je to bila dobra odluka! Ali to ne znači da ne bismo trebali pomoći sirijskom narodu koji je ustao protiv diktatora koji ih bombarduje i izgladnjuje", kazao je Barack Obama.\nGovor američkog predsjednika na West Pointu ne spada u njegove najbolje “uratke”, ali može biti dobar početak za popravljanje američkog imidža u svijetu. Onoga što Obamini kritičari nazivaju “ravnodušna vanjska politika”, kojom se ruskog predsjednika Vladimira Putina uvjerilo da može bez problema i posljedica “ukrasti Krim”.\nMnogi, međutim, zaboravljaju da se slična stvar desila u Gruzji, u vrijeme dok je predsjednik SAD bio George W Bush. Teško da se može kriviti bilo Obamu, bilo Busha juniora za klasičnu rusku agresiju. Tim prije što ni Gruzija, ni Ukrajina nisu članice NATO saveza.\nAli Barack Obama u vanjskoj politici ima dva ozbiljna problema. Jedan je taktički, vrlo specifičan i odnosi se na velike greške počinjene u najmanje tri zemlje Bliskog istoka.\nU Siriji se pokazalo da njegova politika nemiješanja (“hands off”) nije dala rezultate: Bašar al Asad se čvrsto drži na vlasti, 160.000 Sirijaca je poginulo, a devet miliona raseljeno, dok su terorističke grupe jače nego ikada.\nProblem Libije je takođe na listi, jer je Zapad podržao pobunu protiv Gadafija, a proizveo haos u zemlji. Baš kao i u Egiptu, gdje se novi lider Abdel Fatah al- Sisi, kojeg SAD podržavaju, previše osilio i otišao predaleko. Kako sada stvari stoje, Sisi je sve bliži “liku i djelu” Hosnija Mubaraka.\nDrugi Obamin problem mnogo je ozbiljniji od grešaka na Bliskom istoku, a opšteg je karaktera. Njegova vanjska politika je mlaka i ne daje rezultate. Čovjek koji je od 2007.-2009., dao velike govore o promjeni svijeta, nije ničim doprinio da se “zakletve” iz tih poruka i realizuju.\nBarack Obama ne mora biti George Bush (ni tata, ni sin), ali mu mala doza Ronalda Reagana ne bi bila naodmet.


Održan prvi međunarodni sajam Ekonomija sporta - Sportske vesti - Savremenisport.com\nNaslovna / Sportske vesti / Održan prvi međunarodni sajam Ekonomija sporta\n08. decembar 2011 - Prvi međunarodni sajam Ekonomija sporta odgovorio je, između ostalog, na tri ključna pitanja koji su potencijalni medijski i komercijali izvori finansiranja koje generiše sport, kakvi su investicioni modeli korporativnog sponzorstva postoje i koji su to infrastrukturni investicioni modeli u svetu.\nO medijskim i komercijalnim izvorima prihoda govorili su kako predstavnici iz sveta sporta, tako i direktori uspešnih kompanija, turističkih organizacija i predstavnici medija, a sve u cilju ostvarivanja zajedničke uspešne saradnje. Neki od govornika su Zoran Laković, generalni sekretar FSS, Radomir Marković direktor Live E-TV Produkcije i Dejan Veselinov direktor Turističke organizacije Beograda.\nInvesticione modele korporativnog sponzorstva, kao i pod kojim uslovima se oni u svetu pojavljuju, objasnili su između ostalih i dr. Nebojša Čović predsednik KK Crvena Zvezda, Aleksandar Marković predsednik Upravnog odbora Elektroprivrede Srbije, Milica Stefanović direktorka za korporativni identitet, odnose sa javnošću i komunikacije Coca Cola Srbija i Crna Gora, kao i Jovica Jakovac izvršni partner Solidity Real Estate.\nPanel infrastrukturnih investicionih modela okupio je veliki broj stručnjaka iz ove, ali i ostalih oblasti bliskih sportu i investicijama, pa su se kao govornici našli Majkl Devenport ambasador Velike Britanije u Srbiji, Rajan Rolands šef kancelarije za medije i kulturu Ambasade SAD u Srbiji, Dragan Nikolić predsednik Tigar A.D., Vojislav Radović generalni direktor Philips Srbija, Branislav Simović regionalni direktor MACE za jugoistočnu Evropu i Zagorka Petrović Zlatanović pomoćnik u Ministarstvu omladine i sporta Republike Srbije.\nNakon predstavljanja panela usledilo je svečano zatvaranje sajma i održan je koktel koji je okupio mnogobrojne zvanice iz sveta sporta, državne predstavnike, kao i predstavnike ambasada i uspešnih kompanija.\nEkonomija sporta važi za jednu od najbrže rastućih grana svetske privrede, dok je u Srbiji praktično u povoju, što bi već ove godine, nakon usvajanja neophodne zakonske regulative, trebalo da se promeni.\n"Prihodi od sporta nisu zanemarljivi i održavanjem ove konferencije ostvaren je dobar povod da se iskažu mogućnosti njihovog unapređenja. Dolazak stranih investitora integriše široko interesovanje predstavnika regulatornih tela, sportskih saveza i predstavnika poslovne javnosti na konferenciji i može pomoći kako srpskom sportu, tako i privredi. U jeku globalne ekonomske krize ekonomija sporta je jedna od rethih privrednih grana sa rastom prihoda, i tu priliku treba da iskoristi i Srbija. Danas Conference Centar nastaviće sa bogatim programom konferencija i u narednoj godini, a Drugi međunarodni sajam Ekonomija sporta biće održan 05. decembra 2012. godine na Beogradskom sajmu, i ova manifestacija biće tradicionalno svake godine u prvoj nedelji decembra", kaže Željko Panić direktor Danas Conference Centra.\nU februaru 2012. na programu Danas Conference Centra naći će se konferencije "Demografski trendovi i obrazovni sistem Srbije", "Demografski trendovi i zdravstveni sistem Srbije" i "Energenti i ekonomski razvoj Srbije". Za mart su najavljene konferencije "Javno - privatno partnerstvo i infrastrukturni projekti", "Javno - privatno partnerstvo i sportska infrastruktura", i "Fiskalna nedisciplina i državni budžet Srbije". Program konferencija nastaviće se tokom cele 2012. godine.\nŠezdeset Crossfitera vežbali za fin...